tripathysagar/odia_wiki huggingface dataset:
ଧର୍ମନଗର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ତ୍ରିପୁରାର ନୋର୍ଥ୍ ତ୍ରିପୁର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଧର୍ମନଗର ୨୪.୩୬୬୭ ଉତ୍ତର ଅକ୍ଷାଂଶ ଓ ୯୨.୧୬୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୬୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଧର୍ମନଗର ସହରର ମୋଟ ଜନସଂଖ୍ୟା ୩୦୭୮୫ ଅଟେ । ସେଥି ମଧ୍ୟରୁ ୫୦.୫୧% ଜଣ ପରୁଷ ହୋଇଥିବା ବେଳେ ୪୯.୪୯% ଜଣ ନାରୀ ଅଟନ୍ତି । ଧର୍ମନଗରର ସାକ୍ଷରତା ହାର ୮୫.୦୮% ଅଟେ । ଏହା ଜାତୀୟ ହାରଠାରୁ ୨୦.୨୪% ପ୍ରତିଶତ କମ ଅଟେ । ସେଥିରୁ ୪୪.୦୫% ପ୍ରତିଶତ ପୁରୁଷ ଓ ୪୧.୦୩% ନାରୀ ଅଟନ୍ତି । ୮.୯୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ, କୋକବୋରୋକ ଧର୍ମନଗରର ସରକାରୀ ଭାଷା ଅଟେ ।
ବ୍ରକ୍‌ସିଜ୍ମ ଏକ ଆଚରଣ ଯେଉଁଥିରେ ଅନିଚ୍ଛାକୃତ ତ‌ଥା ଅତ୍ୟଧକ ଦାନ୍ତ ଚିପିବା ଓ ଘୁର୍ଣ୍ଣନ ହେବା ଦେଖାଯାଏ । ଏହା ଜାଗ୍ରତ ଅବସ୍ଥାରେ ହୋଇପାରେ କିମ୍ବା ଶୋଇବା ସମୟରେ ହୋଇପାରେ ଓ ଶୋଇବା ସମୟରେ ହେଲେ ପରବର୍ତ୍ତୀ ସମୟରେ ଅଧିକ ସାଂଘାତିକ ହୋଇଥାଏ  ଲକ୍ଷଣଗୁଡ଼ିକ ସର୍ବନିମ୍ନ ହୋଇପାରେ କିମ୍ବା ସମ୍ବେଦନଶୀଳ ଦାନ୍ତ, ଦାନ୍ତ କ୍ଷୟ, ମାଢ଼ି ମାଂସପେଶୀ ଘାଆ ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ ହୋଇପାରେ  ଜଟିଳତାରେ ଦାନ୍ତର କ୍ଷତି ହୋଇପାରେ। ଏହାର କାରଣ ଜଣା ପଡିନାହିଁ  କେତେକ କ୍ଷେତ୍ରରେ ଏହା ସ୍ନାୟୁ ସମସ୍ୟା ଯୋଗୁ ହୁଏ କିମ୍ବା ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ପରି ଔଷଧର ପାର୍ଶ୍ୱ ପ୍ରତିକ୍ରିୟା ସହିତ ଜଡ଼ିତ ହୋଇପାରେ  ବିପଦ କାରକଗୁଡ଼ିକ ମଧ୍ୟରେ ଧୂମପାନ, ମଦ୍ୟପାନ, ନିଦ୍ରା ଶ୍ୱାସରୋଧ ଏବଂ ସମ୍ଭବତଃ ମାନସିକ ଚାପ  ସାଧାରଣତଃ ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ । ଏହା ପରିବାର ସଦସ୍ୟଙ୍କଦ୍ୱାରା ରିପୋର୍ଟ କରାଯାଇଥାଏ  ଲକ୍ଷଣ ଦେଖାଗଲେ ଚିକିତ୍ସା ସୁପାରିଶ କରାଯାଏ  ଏଥିରେ ରିଲାକ୍‌ସେସନ ଥେରାପି, ପାଟି ଗାର୍ଡ଼, ଫିଜିକାଲ ଥେରାପି, ଶୟନ ସ୍ୱାସ୍ଥ୍ୟରକ୍ଷା ଓ ବାୟୋଫିଡବ୍ୟାକ ଅନ୍ତର୍ଭୁକ୍ତ ହୋଇପାରେ  ନିର୍ଦ୍ଦିଷ୍ଟ ପଦକ୍ଷେପ ପାଇଁ ପ୍ରମାଣ ଅଦ୍ୟାପି ଦୁର୍ବଳ ଅଛି  ବ୍ରକ୍‌ସିଜ୍ମ ଏକ ସାଧାରଣ ଆଚରଣ; ଜନସଂଖ୍ୟାର ୮%ରୁ ୩୧% ଲୋକଙ୍କୁ ପ୍ରଭାବିତ କରେ  ପ୍ରାୟତଃ ୧୦ରୁ ୨୦ ବର୍ଷ ବୟସ ମଧ୍ୟରେ ହୋଇଥାଏ। ଏହା ବୟସ୍କ ବ୍ୟକ୍ତିଙ୍କ ଅପେକ୍ଷା ଯୁବକମାନଙ୍କୁ ଅଧିକ ପ୍ରଭାବିତ କରିଥାଏ  ଶୋଇବା ବ୍ରକ୍‌ସିଜ୍ମ ଅପେକ୍ଷା ଜାଗ୍ରତ ବ୍ରକ୍‌ସିଜ୍ମ ଅଧିକ ଦେଖାଯାଏ  ବିକଳ୍ପିକ ଚିକିତ୍ସା ପଦ୍ଧତି ଔଷଧ ସେବନଦ୍ୱାରା ଲୋକମାନେ ବାରମ୍ବାର ବିଭ୍ରାନ୍ତ ହୋଇପାରନ୍ତି
ଅଞ୍ଜୁମ ମୋଦଗିଲ୍ ଜଣେ ଭାରତୀୟ ଖେଳ ସୁଟର୍ । ସେ ଚଣ୍ଡୀଗଡ଼ ବାସିନ୍ଦା ଓ ପଞ୍ଜାବକୁ ପ୍ରତିନିଧିତ୍ୱ କରନ୍ତି । ସେ ବର୍ତ୍ତମାନ ଖେଳ ମନୋବିଜ୍ଞାନରେ ସ୍ନାତ୍ତକୋତ୍ତର କରୁଛନ୍ତି । ସେ ମଧ୍ୟ ଜଣେ ଚିତ୍ରକର ।. ସେ ରାହୁଳ ଦ୍ରାବିଡ ଆଥଲେଟ୍ ସଦସ୍ୟ କାର୍ଯ୍ୟକ୍ରମ ମାଧ୍ୟମରେ ଗୋ ସ୍ପୋର୍ଟସ୍ କାର୍ଯ୍ୟକ୍ରମଦ୍ୱାରା ସମର୍ଥିତ ହେଉଛନ୍ତି । ଆଦ୍ୟ ଜୀବନ ଅଞ୍ଜୁମ ଚଣ୍ଡୀଗଡ଼ ବାସିନ୍ଦା । ସେ ୨୦୦୯ରେ ବନ୍ଧୁକଚାଳନାକୁ ପେଶା ଭାବେ ଗ୍ରହଣ କରିଥିଲେ । ସଫଳତା ୨୦୧୮ର ପ୍ରଥମାର୍ଦ୍ଧରେ, ସେ ମେକ୍ସିକୋରେ ଅନୁଷ୍ଠିତ ଆଇଏସ୍ଏସ୍ଏଫ୍ ବିଶ୍ୱ କପ୍ ମହିଳା ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ରୌପ୍ୟ ପଦକ ଜିତିଥିଲେ । ୨୦୧୮ ରାଜ୍ୟଗୋଷ୍ଠୀ କ୍ରୀଡ଼ାରେ ମହିଳା ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ସେ ନିଲିଂରେ ୧୫୧.୯ ପଏଣ୍ଟ୍ ଓ ପ୍ରୋନ୍‌ରେ ୧୫୭.୧ ପଏଣ୍ଟ୍ ସ‌ହ ମୋଟରେ ୪୫୫.୭ ପଏଣ୍ଟ୍ ସ‌ହ ରୌପ୍ୟ ପଦକ ଜିତିଥିଲେ । ଯୋଗ୍ୟତା ପର୍ଯ୍ୟାୟରେ ସେ ରାଜ୍ୟଗୋଷ୍ଠୀ କ୍ରୀଡାର ରେକର୍ଡ ଭାଙ୍ଗିଥିଲେ । ମୋଦଗିଲ୍ ୫୮୯  ନିଲିଂରେ ୧୯୬, ପ୍ରୋନ୍‌ରେ ୧୯୯ ଓ ଷ୍ଟାଣ୍ଡିଂରେ ୧୯୪  ପଏଣ୍ଟ୍ ପାଇଥିଲେ ।
ମାହ୍ନାର୍ ବାଜାର ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ବଇଶଲି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାହ୍ନାର୍ ବାଜାର ସହରର ମୋଟ ଜନସଂଖ୍ୟା ୩୭୩୫୪ ଅଟେ । ସେଥି ମଧ୍ୟରୁ ୫୧.୮୮% ଜଣ ପରୁଷ ହୋଇଥିବା ବେଳେ ୪୮.୧୨% ଜଣ ନାରୀ ଅଟନ୍ତି । ମାହ୍ନାର୍ ବାଜାରର ସାକ୍ଷରତା ହାର ୪୨.୬୧% ଅଟେ । ଏହା ଜାତୀୟ ହାରଠାରୁ ୨୨.୨୩% ପ୍ରତିଶତ କମ ଅଟେ । ସେଥିରୁ ୨୬.୭୩% ପ୍ରତିଶତ ପୁରୁଷ ଓ ୧୫.୮୮% ନାରୀ ଅଟନ୍ତି । ୧୯.୭୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାହ୍ନାର୍ ବାଜାରର ସରକାରୀ ଭାଷା ଅଟେ ।
ପାଙ୍କି ବ୍ଲକ , ଭାରତୀୟ ରାଜ୍ୟ ଝାଡଖଣ୍ଡର ପାଲାମୁ ଜିଲ୍ଲାର ଏକ ବ୍ଲକ । 2001 ଜନଗଣନା ଅନୁସାରେ ଏଠାରେ 21,687 ପରିବାରରେ 123,820 ଜଣ ଅଧିବାସୀ ରହୁଥିଲେ । ଏଠାରେ 200ଟି ଗ୍ରାମ ରହିଛି ।
ଇଣ୍ଟସସେପସନ  (ଇଂରାଜୀ ଭାଷାରେ ) ଏକ ବେମାରୀ ଯେଉଁଥିରେ ଅନ୍ତନଳୀର   କିଛି ଅଂଶ ତା ' ପରବର୍ତ୍ତୀ ଅଂଶ ଭିତରକୁ ପଶିଯାଏ   । ଏହା ସାଧାରଣତଃ କ୍ଷୁଦ୍ରାନ୍ତ୍ରରେ   ହୁଏ, କ୍ୱଚିତ ବୃହଦନ୍ତ୍ରରେ   ହୁଏ । ଏହି ରୋଗରେ ପେଟରେ ବାରମ୍ବାର ଯନ୍ତ୍ରଣା ହୁଏ ଓ ବନ୍ଦ ହୋଇଯାଏ, ବାନ୍ତି, ପେଟ ଫୁଲା, ଓ ରକ୍ତମିଶା ଝାଡ଼ା ହୁଏ । ଏହା ଫଳରେ କ୍ଷୁଦ୍ରାନ୍ତ୍ର ଅବରୋଧ   ହୋଇଯାଏ । ଅନ୍ୟ ଜଟିଳତା ମଧ୍ୟରେ ପେରିଟୋନାଇଟିସ   ବା ଅନ୍ତନଳୀ ଛିଦ୍ର   ହୋଇଯାଏ । ପିଲାଙ୍କର ଏହି ରୋଗର କାରଣ ଏ ପର୍ଯ୍ୟନ୍ତ ଅଜ୍ଞାତ ଅଛି କିନ୍ତୁ ବୟସ୍କ ଲୋକଙ୍କ ମଧ୍ୟରୁ ୧୦% ରୋଗୀଙ୍କର ଏକ ଲିଡ ପଏଣ୍ଟ   ଥାଏ । ସଙ୍କଟ କାରକ ମଧ୍ୟରେ ସଂକ୍ରମଣ, ସିସ୍ଟିକ ଫାଇବ୍ରୋସିସ   ଓ ଇଣ୍ଟେସ୍ଟାଇନାଲ ପଲିପ   ହୋଇପାରେ । ବୟସ୍କ ଲୋକଙ୍କର ସଙ୍କଟ କାରକ ମଧ୍ୟରେ ଏଣ୍ଡୋମେଟ୍ରିଓସିସ, ବାୱେଲ ଆଡ‌ହେସନ   ଓ ଇଣ୍ଟେସ୍ଟାଇନାଲ ଅର୍ବୁଦ   ହୋଇପାରେ । ମେଡିକାଲ ଇମେଜିଙ୍ଗ   ସାହାଯ୍ୟରେ ରୋଗ ନିଧାର୍ଯ୍ୟ କରାଯାଏ । ପିଲାଙ୍କ କ୍ଷେତ୍ରରେ ଅଲଟ୍ରାସାଉଣ୍ଡ   ଓ ବଡ଼ ମଣିଷଙ୍କ କ୍ଷେତ୍ରରେ ସିଟି ସ୍କାନ   ଅଧିକ ପସନ୍ଦ ଯୋଗ୍ୟ ହୁଏ । ଇଣ୍ଟସସେପସନ ଏକ ଆଶୁ ଅବସ୍ଥା ଯେଉଁଥିରେ ଯଥା ଶୀଘ୍ର ଚିକିତ୍ସା ଆବଶ୍ୟକ ହୁଏ । ପିଲାଙ୍କୁ ଏନିମା   ଦେଇ ଫଳପ୍ରଦ ନ ହେଲେ ଅପରେଶନ କରାଯାଏ । ବଡ଼ ମଣିଷଙ୍କ କ୍ଷେତ୍ରରେ ଖାଦ୍ୟ ନଳୀର ପ୍ରଭାବିତ ଅଂଶକୁ ଅପରେଶନ କରି କାଢ଼ିଦିଆଯାଏ । ବଡ଼ ମଣିଷଙ୍କ ଅପେକ୍ଷା ପିଲାଙ୍କର ଏହି ରୋଗ ଅଧିକ ହୁଏ । ପିଲାଙ୍କ ମଧ୍ୟରୁ ଝିଅଙ୍କ ଅପେକ୍ଷା ପୁଅଙ୍କୁ ଏ ରୋଗ ଅଧିକ ହୁଏ । ଛଅ ମାସରୁ ଅଠର ମାସ ବୟସ ମଧ୍ୟରେ ଏହି ରୋଗ ଅଧିକ ହୁଏ ।
ରାମ ଲକ୍ଷ୍ମଣ, ୧୯୯୭ ମିସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବି. ପ୍ରମିଳା । ପ୍ରମିଳା ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଶ୍ରେର୍ଷାନନ୍ଦ ଦାସ କାନୁନ୍‌ଗୋ ଓ ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ବିଜୟ ମହାନ୍ତି, ଶ୍ରୀତମ ଦାସ, ରାଇମୋହନ ପରିଡ଼ା, ସ୍ନିଗ୍ଧା ମହାନ୍ତି, ବ୍ରଜ ସିଂହ, ଜୟୀରାମ ସାମଲ, ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, ହର ପଟ୍ଟନାୟକ, ତନ୍ଦ୍ରା ରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବିଜୟ ମହାନ୍ତି ଶ୍ରୀତମ ଦାସ ରାଇମୋହନ ପରିଡ଼ା ସ୍ନିଗ୍ଧା ମହାନ୍ତି ବ୍ରଜ ସିଂହ ଜୟୀରାମ ସାମଲ ପ୍ରଦ୍ୟୁମ୍ନ ଲେଙ୍କା ପିଣ୍ଟୁ ନନ୍ଦ ହର ପଟ୍ଟନାୟକ ତନ୍ଦ୍ରା ରାୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଆନ୍ନାକୋଟେଶ୍ୱର ମନ୍ଦିର ଭାରତର ଓଡ଼ିଶା ପ୍ରଦେଶରେ ଥିବା ଢେଙ୍କାନାଳ ଜିଲ୍ଲାର ଗଁଦିଆ ତହସିଲସ୍ଥିତ ଲତାଦେଇପୁର ଗ୍ରାମରେ ଅବସ୍ଥିତ । ପ୍ରସ୍ତର ନିର୍ମିତ ଶିବଲିଙ୍ଗ ପ୍ରଭୁ ଶିବଙ୍କୁ ସମର୍ପିତ ହୋଇଛି । ସ୍ଥାପତ୍ୟ ଏହା ଏକ ପଞ୍ଚରଥ ମନ୍ଦିର ଓ ଏଥିରେ ରେଖା ଦେଉଳ ବିମାନ  (ବିମାନ) ଓ ପିଢ ଦେଉଳ ଅଛି  । ଖାଖରାମୁଣ୍ଡି ଓ ପିଢମୁଣ୍ଡି ଓ ଦେଉଳରେ ଏହି ମନ୍ଦିର ସୁସଜ୍ଜିତ ହୋଇଛି । ମନ୍ଦିର ଗଠନରୁ ଏହା ୧୬ଶ ଶତାବ୍ଦୀର ସୂର୍ଯ୍ୟବଂଶୀ ଗଜପତିଙ୍କ ସମୟରେ ନିର୍ମିତ ହୋଇଥିବା ଜଣାଯାଏ । ମନ୍ଦିରର କିଛି ଭଗ୍ନ ଅଂଶ ଯତନରେ ରଖାଯାଇଛି । ଗର୍ଭଗୃହରେ ଏକ ବୃତ୍ତାକାର ଯୋନି ପୀଠ ଅଛି । ଏଠାରେ ଥିବା ଲିଙ୍ଗ ମୂର୍ତ୍ତିକୁ ଅତୀତରେ ଥିବା ବେଙ୍ଗଲ, ମୁର୍ଶିଦାବାଦ ନବାବଙ୍କର ମୁସଲମାନ ଅନୁପ୍ରବେଶକାରୀ କଳାପାହାଡ଼ ଭାଙ୍ଗିଦେଇଥିଲେ । ଏହି ମନ୍ଦିରକୁ ଆର୍କିଓଲୋଜିକାର ସର୍ଭେ ଅଫ ଇଣ୍ଡିଆ ଏକ ସ୍ମାରକୀ ମାନ୍ୟତା ଦେଇଛନ୍ତି ।
ମାଙ୍ଗାଲ୍ୱେଧେ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ସୋଲପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍ଗାଲ୍ୱେଧେ ସହରର ମୋଟ ଜନସଂଖ୍ୟା ୨୧୬୯୪ ଅଟେ । ସେଥି ମଧ୍ୟରୁ ୫୧.୭୪% ଜଣ ପରୁଷ ହୋଇଥିବା ବେଳେ ୪୮.୨୬% ଜଣ ନାରୀ ଅଟନ୍ତି । ମାଙ୍ଗାଲ୍ୱେଧେର ସାକ୍ଷରତା ହାର ୬୮.୦୭% ଅଟେ । ଏହା ଜାତୀୟ ହାରଠାରୁ ୩.୨୩% ପ୍ରତିଶତ କମ ଅଟେ । ସେଥିରୁ ୩୯.୧୭% ପ୍ରତିଶତ ପୁରୁଷ ଓ ୨୮.୯୦% ନାରୀ ଅଟନ୍ତି । ୧୩.୨୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମାଙ୍ଗାଲ୍ୱେଧେର ସରକାରୀ ଭାଷା ଅଟେ ।
ଯାଜପୁର  (କ୍ରମିକ ସଂଖ୍ୟା: ୫୨) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଯାଜପୁର  (ପୌ), ଯାଜପୁର ବ୍ଳକର କିଛି ଅଂଶ ଓ ଦଶରଥପୁର ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଣବ ପ୍ରକାଶ ଦାସ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସନ୍ତୋଷ କୁମାର ନନ୍ଦଙ୍କଠାରୁ ୮୪୬୧୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଣବ ପ୍ରକାଶ ଦାସ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଦେବବ୍ରତ କଣ୍ଠଙ୍କଠାରୁ ୩୦,୨୪୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ତନସା ନଦୀ, ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ନିକଟରେ ଥିବା ଏକ ନଦୀ । ଏଥିରେ ଏକ ବୃହତ ବାରେଜ ନିର୍ମାଣ କରି ତନସା ହ୍ରଦ ନିର୍ମାଣ କରାଯାଇଛି । ଏହି ହ୍ରଦରୁ ମୁମ୍ବାଇ ସହରକୁ ପାନୀଯ ଜଳ ଯୋଗାଣ ହେଇଥାଏ । ଏହା 1982 ମସିହାରେ ନିର୍ମିତ ହେଇଥିଲା । ଏହି ବାରେଜ 2 ମାଇଲ ଲମ୍ବ ଓ 118 ଫୁଟ ଉଛ । ଏହାର ତଳର ପ୍ରସ୍ଥ 30 ମିଟର । ଏହି ବନ୍ଧରେ 1.31 ଘାନା କିଲୋମିଟର ଜଳ ରହୁଥିବାର ଆକଳନ କରାଯାଇଛି । ଏହାର 38ଟି ସ୍ପିଲୱେ ଗେଟ ରହିଛି । ଆଧାର : ,.  (1911).  " "  .  (11 .). { }:
ଓଡ଼ିଶା ଅର୍କିଡ଼ାସି ପରିବାରର ଏକ ଫୁଲଭରା ଉଦ୍ଭିଦ ଜାତି । ଏହାର ଏକ ମାତ୍ର ଜଣା ଉପଜାତି ଓଡ଼ିଶା କ୍ଲେଇଷ୍ଟାନ୍ଥା   ଓଡ଼ିଶାରେ ଦେଖିବାକୁ ମିଳିଥାଏ । ଏହି ଉଦ୍ଭିଦ ଛୋଟନାଗପୁର ମାଳଭୂମିର ଏକ ବିରଳ ପ୍ରଜାତି ଭାବେ ଚିହ୍ନଟ ହୋଇଛି ।
ଜାତୀୟ ଶକ୍ତି ସଂରକ୍ଷଣ ଦିବସ ପ୍ରତିବର୍ଷ ଡିସେମ୍ବର ୧୪ ତାରିଖରେ ପାଳନ କରାଯାଏ । ଏହା ଲୋକମାନଙ୍କୁ ବିଶ୍ୱର ବଢୁଥିବା ଉଷ୍ମତା ଏବଂ ଜଳବାୟୁ ପରିବର୍ତ୍ତନ ବିଷୟରେ ଅବଗତ କରାଇବା ଉପରେ ଧ୍ୟାନ ଦେଇଥାଏ ଏବଂ ଶକ୍ତି ଉତ୍ସ ସଞ୍ଚୟ ଦିଗରେ ପ୍ରୟାସକୁ ପ୍ରୋତ୍ସାହିତ କରିଥାଏ । ଭାରତ ସଂଦର୍ଭରେ ଭାରତରେ ଶକ୍ତି ସଂରକ୍ଷଣ ଆଇନ, ୨୦୦୧ ଶକ୍ତି ଦକ୍ଷତା ବ୍ୟୁରୋ  ଦ୍ୱାରା କାର୍ଯ୍ୟକାରୀ କରାଯାଇଥିଲା । ଶକ୍ତି ଦକ୍ଷତା ବ୍ୟୁରୋ   ହେଉଛି ଏକ ସାମ୍ବିଧାନିକ ସଂସ୍ଥା ଯାହା ଭାରତ ସରକାରଙ୍କ ଅଧୀନରେ କାର୍ଯ୍ୟ କରେ ଏବଂ ଶକ୍ତି ବ୍ୟବହାରକୁ ହ୍ରାସ କରିବା ପାଇଁ ନୀତି ତଥା ରଣନୀତିର ବିକାଶରେ ସାହାଯ୍ୟ କରେ । ଏହି ଦିନ ପାଳନ କରିବା ପାଇଁ ଶକ୍ତି ସଂରକ୍ଷଣ ସଂପର୍କିତ ବହୁ ସଂଖ୍ୟକ କାର୍ଯ୍ୟକ୍ରମ ଯେପରିକି ଆଲୋଚନା, ଆଲୋଚନାଚକ୍ର, ବିତର୍କ, କର୍ମଶାଳା ଏବଂ ପ୍ରତିଯୋଗିତା ପାଳନ ପୂର୍ବକ ସରକାର ତଥା ଜନତାଙ୍କ ମଧ୍ୟରେ ଶକ୍ତି ସଂରକ୍ଷଣର ଆବଶ୍ୟକତାକୁ ଜନ ସଚେତନତା ମାଧ୍ୟମରେ ପ୍ରଚାର କରାଯାଏ ।
ଲୋନକାଷ୍ଟୁକ୍ସିମାବ ଟେସିରିନ  (ଇଂରାଜୀ ଭାଷାରେ ), ଜିନଲୋଣ୍ଟା ଏକ ବେପାର ନାମ, ହେଉଛି ଏକ ଔଷଧ ଯାହା ବି-ଜିବକୋଷ ଲିମ୍ଫୋମା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଅନ୍ୟାନ୍ୟ ଚିକିତ୍ସା ବିଫଳ ହେଲେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ପ୍ଲାଟେଲେଟ୍, ଯକୃତ ପ୍ରଦାହ, ସ୍ୱଳ୍ପ ଶ୍ୱେତ ରକ୍ତ କଣିକା, ସ୍ୱଳ୍ପ ଲାଲ ରକ୍ତ କଣିକା, ଉଚ୍ଚ ରକ୍ତ ଶର୍କରା, ରାସ, ଫୁଲା ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଆଣ୍ଟିବଡି-ଔଷଧ ସଂଯୁକ୍ତ ଯାହା ଏକ ଆଲକୋଲେଟିଂ ଏଜେଣ୍ଟ ସହିତ ସଂଲଗ୍ନ ପ୍ରୋଟିନ୍ ସିଡି୧୯କୁ ଲକ୍ଷ କରି ଏକ ମୋନୋକ୍ଲୋନାଲ ଆଣ୍ଟିବଡି ଗଠିତ ହୋଇଛି । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଲୋନକାଷ୍ଟୁକ୍ସିମାବ ଟେସିରିନ ଟେସିରିନ୍ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ବ୍ରିଟେନ କିମ୍ବା ୟୁରୋପରେ ଏପର୍ଯ୍ୟନ୍ତ ଅନୁମୋଦିତ ହୋଇନାହିଁ । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏହାର ଏକ ୧୦ ମିଗ୍ରା ଭାଏଲର ମୂଲ୍ୟ ପ୍ରାୟ ୨୫,୬୦୦ ଡଲାର ।
ଜାତୀୟ ରାଜପଥ 73  ( -73) ଏକ ଭାରତୀୟ ଜାତୀୟ ରାଜପଥ  । ଏହା ଭାରତୀୟ ରାଜ୍ୟ କର୍ଣାଟକର ମାଙ୍ଗଲୁରୁରୁ ଆରମ୍ଭ ହୋଇ ତୁମକୁରୁଠାରେ ଶେଷ ହୋଇଛି । ଏହା -48 ନିକଟରେ ସମାପ୍ତ ହେଇଥାଏ ।
ଧୋ 'ରେ ବାବୁ ଧୋ'  ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ଅଭିନେତା ହରିହର ମହାପାତ୍ର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ଲେଖିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ହିମାଂଶୁ ପରିଜା । ସଙ୍ଗୀତକାର ଅଭିଜିତ ମଜୁମଦାର ଏହାର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ହରିହର ମହାପାତ୍ର ଓ ଦିବ୍ୟା ମହାନ୍ତି । ସାତ୍ୟକି ମିଶ୍ର, ପିଙ୍କି ପ୍ରଧାନ, ବବି ମିଶ୍ର, ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୧୪ ତାରିଖ, ପଣା ସଂକ୍ରାନ୍ତି ଦିନ ମୁକ୍ତିଲାଭ କରିଥିଲା । ପ୍ରଥମେ ଏହି କଥାଚିତ୍ରଟିର ଶୀର୍ଷ  'ଧୋରେ ବାଇଆ ଧୋ'  ଥିଲା, କିନ୍ତୁ ପରେ ଏହାର ଶୀର୍ଷକ ପରିବର୍ତ୍ତନ କରାଯାଇଥିଲା । ଅଭିନୟ ହରିହର ମହାପାତ୍ର ଦିବ୍ୟା ମହାନ୍ତି ସାତ୍ୟକି ମିଶ୍ର ପିଙ୍କି ପ୍ରଧାନ ବବି ମିଶ୍ର ବ୍ରଜ ସିଂହ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦୀପ୍ତିରେଖା ପାଢ଼ୀ, ଅଭିଜିତ ମଜୁମଦାର, ହ୍ୟୁମାନ ସାଗର, ହରିହର ମହାପାତ୍ର, ଦିବ୍ୟା ମହାନ୍ତି, ସାଇନି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଏହି କଥାଚିତ୍ରରେ ୫ଟି ଗୀତ ଥିଲା ।
ମିରାବେଗ୍ରନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ମିରବେଟ୍ରିକ/ ) ଏକ ଔଷଧ ଯାହା ଅତିସକ୍ରିୟ ମୂତ୍ରାଶୟ ଚିକିତ୍ସାରେ   ବ୍ୟବ‌ହାର କରାଯାଏ  । ଅକ୍ସିବ୍ୟୁଟିନିନ   ଭଳି ଆଣ୍ଟିମସ୍କାରିନିକ ଔଷଧ   ଅପେକ୍ଷା ଅଳ୍ପ ପସନ୍ଦ କରାଯାଏ । ଏହା ପାଟିରେ ଦିଆଯାଏ । ମିରାବେଗ୍ରନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ମୁଣ୍ଡ ବିନ୍ଧା ଓ ମୂତ୍ରନଳୀ ସଂକ୍ରମଣ ହୋଇପାରେ । ଏହା ବ୍ୟତୀତ ଆଞ୍ଜିଓଇଡିମା, ଅନିୟମିତ ହୃଦ୍‌ଗତି ଓ ୟୁରିନାରି ରିଟେନସନ ହୋଇପାରେ । ଏହା ବିଟା-୩ ଆଡ୍ରେନର୍ଜିକ ରିସେପ୍ଟରକୁ  ( 3 ) ସକ୍ରିୟ କରିବା ଯୋଗୁ ମୂତ୍ରାଶୟ   ଶିଥିଳ ହୋଇଯାଏ  । ମିରାବେଗ୍ରନ ସନ ୨୦୧୨ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୨୯ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୩୬୯ ଆମେରିକୀୟ ଡଲାର । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୬୩ ତମ ସ୍ଥାନରେ ଥଲା ।
ଫୁଟବଲ ବିଶ୍ୱର ଅନ୍ୟ ଏକ ଲୋକପ୍ରିୟ ଖେଳ ।ଏହି ଖେଳରେ ଏକ ଗୋଲାକାର ବଲକୁ ପାଦରେ ଗୋଇଠା ମାରି ଖେଳଯାଏ ।ଏହି ଖେଳର ସମୟସୀମା ୯୦ ମିନିଟ ।ଏହା ଦୁଇ ଦଳ ମଧ୍ୟରେ ଖେଳଯାଏ । ପ୍ରତି ଦଳରେ ଖେଳାଳିଙ୍କ ସଂଖ୍ୟା ୧୧। ଏଠି ସହ ୩ଟି ବଦଳ ଖେଳାଳିଙ୍କୁ ମଧ୍ୟ ସୁଯୋଗ ଦିଆଯାଏ। ବଲ୍କୁ କେବଳ ଗୋଡରେ ମାରି ଖେଳିହେବ, ଗୋଲକିପର ଛଡା ଅନ୍ୟ କୌଣସି ଖେଳାଳି ହାତରେ ଛୁଇଣିଲେ ହାଣ୍ଡବଲ ଦୋଷ ହୁଏ। ଫୁଟବଲ ବିଶ୍ୱକପ ଏହାର ଅନ୍ୟନାମ ଫିଫା ବିଶ୍ୱକପ।ଏହା ପ୍ରତି 4 ବର୍ଷରେ ଥରେ ଆୟୋଜିତ ହୁଏ।ବର୍ତ୍ତମାନର ଫିଫା ବିଶ୍ୱ ବିଜେତା ହେଲା ଜର୍ମାନୀ। ଜର୍ମାନୀ ଏହାର ଚତୁର୍ଥ ବିଶ୍ୱକପ 2014ରେ ବ୍ରାଜିଲରେ ଜିତିଥିଲା।
ଅଙ୍କୋସର୍ସିଆସିସ  (ଇଂରାଜୀରେ ), ବା ନ‌ଦୀ ଅନ୍ଧତ୍ୱ/ ରିଭର ବ୍ଲାଇଣ୍ଡନେସ  (ଇଂରାଜୀରେ ) ବା ରୋବ୍ଲ ରୋଗ  (ଇଂରାଜୀରେ ), ଏକ ରୋଗ ଯାହା ଏକ ପ୍ରକାର ପରଜୀବୀ ପୋକ ଅଙ୍କୋସର୍କା ଭୋଲ୍‌ଭ୍ୟୁଲସ  (ଇଂରାଜୀରେ ) ସଂକ୍ରମଣଦ୍ୱାରା ଲୋକଙ୍କୁ ହୁଏ  । ଅତ୍ୟଧିକ ଗଲୁ  , ଚର୍ମ ତଳେ ଆବୁ   ଓ ଅନ୍ଧତ୍ୱ ଏହାର ଲକ୍ଷଣ । ଚକ୍ଷୁ ସଂକ୍ରମଣ ରୋଗରେ ଟ୍ରାକୋମା ପରେ ଏହା ଦ୍ୱିତୀୟ ସର୍ବାଧିକ ସ୍ଥାନ ଗ୍ରହଣ କରେ । ସିମୁଲିଅମ୍ ଟାଇପ୍‌ର କଳା ମାଛି/ବ୍ଲାକ୍ ଫ୍ଲାଇ  (ଇଂରାଜୀରେ ) କାମୁଡ଼ିବାଦ୍ୱାରା ଏହି ପରଜୀବୀ ପୋକ ବିସ୍ତାର ଲାଭ କରେ  । ଏହି ସଂକ୍ରମଣ ନିମନ୍ତେ ସାଧାରଣତଃ ଅନେକ ଥର କାମୁଡ଼ିବା ଦରକାର ହୁଏ । ଏହି ମାଛି ନ‌ଦୀ ତଟରେ ବଞ୍ଚନ୍ତି, ଏଣୁ ଏହାର ନାମ ନ‌ଦୀ ଅନ୍ଧତ୍ୱ ବା ରିଭର ବ୍ଲାଇଣ୍ଡନେସ ହୋଇଛି । ଥରେ ଲୋକ ଶରୀରରେ ପ୍ରବେଶ କଲାପରେ ପୋକ ଲାର୍ଭା ସୃଷ୍ଟି କରନ୍ତି ଯେଉଁମାନେ ଚର୍ମକୁ ଆସନ୍ତି । ଏଠାରେ ସେମାନେ ଅନ୍ୟ କଳା ମାଛି କାମୁଡ଼ିବାବେଳେ ସେମାନଙ୍କୁ ସଂକ୍ରମିତ କରନ୍ତି । ଅନେକ ଉପାୟରେ ଏହି ରୋଗ ନିର୍ଣ୍ଣୟ କରାଯାଏ ଯଥା ଅଣୁବୀକ୍ଷଣ ତଳେ ଚର୍ମ ବାୟୋପ୍ସି ନେଇ ନର୍ମାଲ ସାଲାଇନରେ ଥୋଇଲେ ଲାର୍ଭା ବାହାରି ଆସିବା ଦେଖାଯାଏ, ଚକ୍ଷୁରେ ଲାର୍ଭା ଖୋଜି ଓ ଚର୍ମ ତଳ ଆବୁ ମଧ୍ୟରେ ବୟଃପ୍ରାପ୍ତ ପୋକ ଖୋଜି ମିଳିଲେ ନିର୍ଣ୍ଣୟ କରାଯାଏ । ଟିକା ଏହି ରୋଗ ନିମନ୍ତେ ଅଦ୍ୟାପି ବାହାରି ନାହିଁ । ମାଛି କାମୁଡ଼ାରୁ ରକ୍ଷା ପାଇବା ନିମନ୍ତେ ଚେଷ୍ଟା କରାଯାଏ । ପୋକ ଘଉଡ଼ାକାରୀ ଔଷଧ   ଓ ଉପ‌ଯୁକ୍ତ ପୋଷାକ ବ୍ୟବ‌ହାର ଆବଶ୍ୟକ ହୁଏ । ମାଛି ବଂଶ କମ୍ କରିବା ନିମନ୍ତେ ଔଷଧ ସ୍ପ୍ରେ କରିବା ଦରକାର । . ସଂକ୍ରମିତ ହୋଇଥିବା ବ୍ୟକ୍ତିମାନଙ୍କୁ ଇଭରମେକ୍‌ଟିନ ଔଷଧ ଛଅରୁ ବାର ମାସରେ ଦିଆଯାଏ । . ଡକ୍‌ସିସାଇକ୍ଲିନ   ଏହାର ସ‌ହ‌ଯୋଗୀ ଜୀବାଣୁକୁ   ମାରି ଦେବାପରେ ଏହି ପୋକ ଦୁର୍ବଳ ହୋଇଯାଉଥିବାରୁ ଅନେକ ଏହାକୁ ଦେବାକୁ ନିର୍ଦ୍ଦେଶ ଦିଅନ୍ତି । ଅପରେଶନ୍ କରି ଚର୍ମ ତଳ ଆବୁକୁ କାଢ଼ିଦିଆଯାଏ । ନ‌ ଦୀ ଅନ୍ଧତ୍ୱ ରୋଗଦ୍ୱାରା ପ୍ରାୟ ୧୭ରୁ ୨୫ ନିୟୁତ ଲୋକ ସଂକ୍ରମିତ ହୁଅନ୍ତି ଯେଉଁମାନଙ୍କ ମଧ୍ୟରୁ ପ୍ରୟ ୦.୮ ନିୟୁତ ସମ୍ୟକ୍ ଅନ୍ଧତ୍ୱର ଶୀକାର ହୁଅନ୍ତି । ସବ୍ ସାହାରା ଆଫ୍ରିକା ଇଲାକାରେ ଅଧିକାଂଶ ସଂକ୍ରମଣ ହେଲେ ମଧ୍ୟ ୟେମେନ ଓ କେତେକ ମଧ୍ୟ ଆମେରିକା ଓ ଦକ୍ଷିଣ ଆମେରିକାରେ କିଛି ରିପୋର୍ଟ ହୋଇଛି । ସନ ୧୯୧୫ରେ ଡାକ୍ତର ରୋଡୋଲ୍‌ଫୋ ରୋବ୍ଲ ପ୍ରଥମେ ଚକ୍ଷୁ ରୋଗ ସ‌ହ ଏହି ରୋଗକୁ ଲିଙ୍କ କରିଥିଲେ । ଅବ‌ହେଳିତ ଗ୍ରଷ୍ମମଣ୍ଡଳୀୟ ରୋଗରେ ଏହାକୁ ଡବ୍ଲ୍ୟୁ.ଏଚ୍.ଓ.   ଏହାକୁ ନାମିତ କରିଛନ୍ତି ।
ଏହି ଲେଖାଟି ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ରକ୍ଷା ବିଭାଗ ବାବଦରେ ପରିଚୟ ରକ୍ଷା ବିଭାଗ ଭାରତ ସରକାରଙ୍କର ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଏକ ବିଭାଗ। ସ୍ଥାପନା କାର୍ଯ୍ୟ ସମେକିତ ରକ୍ଷା ଷ୍ଟାଫ  (ଇଣ୍ଟିଗ୍ରେଟେଡ ଡିଫେନ୍ସ ଷ୍ଟାଫ )  , ତିନି ସେନା ବାହିନୀ ଓ ଇଣ୍ଟର ସର୍ଭିସ ସଂଗଠନ ସହିତ ସମ୍ପର୍କ ରକ୍ଷା ଓ ରକ୍ଷା ବଜେଟ, ସ୍ଥାପନା କାର୍ଯ୍ୟାବଳୀ, ରକ୍ଷା ନୀତି, ସଂସଦ ସମ୍ବନ୍ଧୀୟ ମାମଲା, ଓ ସବୁ ପ୍ରକାରର ରକ୍ଷା ସମ୍ବନ୍ଧୀୟ କାର୍ଯ୍ୟକ୍ରମରେ ସମନ୍ୱୟ ରକ୍ଷା କରିବା ତଥା ଅନ୍ୟ ଦେଶମାନଙ୍କ ସହିତ ରକ୍ଷା ସମ୍ବନ୍ଧିତ ଗତିବିଧି ଆଦିରେ ସହଯୋଗ କରିବା । ପ୍ରମୁଖ ରକ୍ଷା ସଚୀବ ରକ୍ଷା ବିଭାଗର ପ୍ରମୁଖ ରୂପେ କାର୍ଯ୍ୟ କରିଥାନ୍ତି ଓ ରକ୍ଷା ମନ୍ତ୍ରଣାଳୟ ଅନ୍ତର୍ଗତ ଅନ୍ୟାନ୍ୟ ବିଭାଗମାନଙ୍କ ସହିତ ହେଉଥିବା ଗତିବିଧିର ସମନ୍ୱୟ ପାଇଁ ଉତ୍ତରଦାୟୀ ଅଟନ୍ତି।
ପରଦା କଳା, ଖୋର୍ଦ୍ଧା ଜିଲ୍ଲାର ବୋଲଗଡ଼ ପଞ୍ଚାୟତ ଅନ୍ତର୍ଗତ ଧଳାପଥର ଗ୍ରାମର ଏକ ଲୋକକଳା । ଏହି ଗ୍ରାମରେ ପ୍ରାକୃତିକ ଉପାୟରେ ପ୍ରସ୍ତୁତ ରଙ୍ଗରୁ ହସ୍ତତନ୍ତରେ ବୁଣାଯାଇ ପରଦା ତିଆରି କରାଯାଏ । ଉଦୟନାଥ ସାହୁ ଏହି କଳାର ପ୍ରତିଷ୍ଠାତା । ଇତିହାସ ଧଳାପଥର ଗ୍ରାମର ଅଧିକାଂଶ ପରିବାରର କୌଳିକ ବୃତ୍ତି ସୂତାରେ ଲୁଗା ଓ ଗାମୁଛା ବୁଣିବା । ପରିବାରର ସମସ୍ତ ସଦସ୍ୟ ଏହି କାମରେ ସହଯୋଗ କରିଥାନ୍ତି । ତନ୍ତବୁଣା ଲୁଗାର ଚାହିଦା କମ ହେବାରୁ, ଗଣେଶ ପୂଜାରୀ ଏହି ପରଦା କଳାର ପରିକଳ୍ପନା କରିଥିଲେ ଓ ଉଦୟନାଥ ସାହୁ ଏହାକୁ ବାସ୍ତବ ରୂପ ଦେଇଥିଲେ । ପ୍ରସ୍ତୁତି ପରଦା ଉପରେ ପ୍ରଥମେ ଗ୍ରାଫ୍ ସାହାଯ୍ୟରେ ବିଭିନ୍ନ ପ୍ରକାରର ଚିତ୍ର ଅଙ୍କା ଯାଉଥିଲା । ପ୍ରାକୃତିକ ଉପାୟରେ ଆଛୁ, ପିଜୁଳି, ସୁନାରି, ହରିଡା, ଜାମୁ ଓ ଆମ୍ବ ଇତ୍ୟାଦି ଗଛର ଛେଲିରୁ କଷ ବାହାର କରାଯାଇ ବିଭିନ୍ନ ଫୁଲର ରଙ୍ଗ ରସରେ ସୂତାରେ ପୁଟ ଦିଆଯାଏ । ତାପରେ ହସ୍ତତନ୍ତ ପଦ୍ଧତିରେ ବାନ୍ଧଶୈଳୀରେ ଛବି ତିଆରି କରି, ଥୋଡିରେ ବୁଣାଯାଏ । ପ୍ରାକୃତିକ ରୂପରେ ପ୍ରସ୍ତୁତ ରଙ୍ଗ ବହୁଦିନ ପର୍ଯ୍ୟନ୍ତ ରହେ । ପରଦାର ଲମ୍ବ ପ୍ରାୟ ୬ଫୁଟ ଓ ଚଉଡା ପ୍ରାୟ ସାଢେ ୪ଫୁଟ ହୋଇଥାଏ । ଗୋଟିଏ ପରଦା ତିଆରି କରିବାକୁ ବେଳେ ବେଳେ ମାସାଧିକ ସମୟ ଲାଗିଯାଏ । ବ୍ୟବସାୟ ୧୯୩୦ମସିହା ବେଳକୁ, ଧଳାପଥରର ପରଦାର ବହୁଳ ଆଦୃତି ଥିଲା । ଗୋଟିଏ ପରଦାର ମୁଲ୍ୟ ୧୫୦-୨୫୦ଟଙ୍କା ମଧ୍ୟରେ ବିକ୍ରି ହେଉଥିଲା । ଗାଁର ମେଳା ମହୋତ୍ସବଠାରୁ ଆରମ୍ଭ କରି, ଦିଲ୍ଲୀ ବମ୍ବେ ଆଦି ସହର ପର୍ଯ୍ୟନ୍ତ ଏହି ପରଦା ବିକ୍ରି ହେଉଥିଲା । ଏକଦା ଗ୍ରାମର ୬୦ଟି ପରିବାର ଏହି କଳା ଉପରେ ନିର୍ଭର କରି ଚଳୁଥିବା ସମୟରେ, ଅଧୁନା ମାତ୍ର ଦୁଇଟି ପରିବାର ଏହି କଳାକୁ ବଞ୍ଚାଇ ରଖିଛନ୍ତି । ସୂତା ଦରବୃଦ୍ଧି ଓ ଛାପା ଚିତ୍ରର ଆଦୃତି ଏହି କଳାକୁ କାଳ ହୋଇଛି । ହସ୍ତତନ୍ତରେ ପ୍ରସ୍ତୁତ ଏହି ପରଦା ଏବେ ବି ୪୦୦ରୁ ୨୦୦୦ଟଙ୍କା ପର୍ଯ୍ୟନ୍ତ ବିକ୍ରି ହୁଏ ।
ଅମ୍ବସ୍ସା  ( :/ /)ଭାରତୀୟ ରାଜ୍ୟ ତ୍ରିପୁରାର ଏକ ସହର ତଥା ଧଲାଇ ଜିଲ୍ଲାର ମୁଖ୍ୟ ଦପ୍ତର  । ଏଠାରେ ଭାରତୀୟ ରେଳବଐର ଏକ ପ୍ରମୁଖ ଷ୍ଟେସନ ରହିଛି । ଜନସଂଖ୍ୟା 2001 ଜନଗଣନା ଅନୁସାରେ ଏଠାକାର ଜନସଂଖ୍ୟା 6,052 ଥିଲା । ତାହା ମଧ୍ୟରୁ ପୁରୁଷ ସଂଖ୍ୟା54% ଥିବା ବେଳେ ମହିଳା ସଂଖ୍ୟା 46% ଥିଲା । ଏଠାରେ ସାକ୍ଷ୍ୟରତ ହାର 70 % ରହିଥିଲା ।ଏହା ଜାତୀୟ ହାରଠାରୁ ଆଡଜିକ । 6 ବର୍ଷରୁ କମ ସଂଖ୍ୟା 13 % ଥିଲା ।
ଲିଥିଅମ ଯୌଗିକ ପଦାର୍ଥ  , ଅନ୍ୟ ନାମ ଲିଥିଅମ ଲବଣ   ଏକ ପ୍ରକାର ମାନସିକ ରୋଗର ଔଷଧ । କୌଣସି ଔଷଧରେ ଉପସମ ହେଉ ନ ଥିବା ମେଜର ଡିପ୍ରେସିଭ ଡିଜଅର୍ଡ଼ର ଓ ବାଇପୋଲାର ଡିଜଅରଡ଼ର ଭଳି ରୋଗମାନଙ୍କରେ ଏହି ଔଷଧ ଦିଆଯାଏ । ଏହି ରୋଗମାନଙ୍କରେ ଦେଖାଯାଉଥିବା ଆତ୍ମହତ୍ୟା ସଙ୍କଟ ଏହି ଔଷଧଦ୍ୱାରା କମିଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଧିକ ପରିସ୍ରା, ହାତ ଥରା ଓ ଅଧିକ ଶୋଷ ହୁଏ । ସାଙ୍ଘାତିକ ପାର୍ଶ୍ୱ ପ୍ରତିକ୍ରିୟାରେ ହାଇପୋଥାଇରଏଡିଜ୍ମ, ଡାଏବେଟିସ ଇନସିପିଡସ ଓ ଲିଥିଅମ ବିଷାକ୍ତ‌ତା ହୁଏ । ଏହାର ସମ୍ଭାବ୍ୟ ବିଷାକ୍ତ‌ତା ସଙ୍କଟକୁ ଅବରୋଧ କରିବା ନିମନ୍ତେ ଔଷଧର ନିୟମିତ ରକ୍ତ ସ୍ତର ପର୍ଯ୍ୟାଲୋଚନା କରାଯାଏ । ଅତ୍ୟଧିକ ଔଷଧ ହୋଇଗଲେ ତରଳ ଝାଡ଼ା, ବାନ୍ତି, ଶାରୀରିକ ନିୟନ୍ତଣ ଅକ୍ଷମତା, ନିଦୁଆ ଭାବ ଓ କାନରେ ଝିଁ ଝିଁ ଶବ୍ଦ ଶୁଣାଯିବା ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଏହା ନେଲେ ଶିଶୁର ସ୍ୱାସ୍ଥ୍ୟ ସମସ୍ୟା ଦେଖାଯାଏ । ସ୍ତନ୍ୟପାନ ସମୟରେ ଏହା ଠିକ ରହେ । ଏହି ଔଷଧ ମୁଡ ସ୍ଟାବିଲାଇଜର ଶ୍ରେଣୀର ଔଷଧ । ଏହାର କାର୍ଯ୍ୟ ପ୍ରଣାଳୀ ସଠିକ ଭାବେ ଜଣାଯାଇ ନାହିଁ । ସନ ୧୮୮୦ରେ ଗାଉଟ, ଅପସ୍ମାର ଓ କର୍କଟ ରୋଗ ଥିବା ରୋଗୀଙ୍କୁ ଲିଥିଅମ ଦିଆଯାଉଥିଲା । ଅଷ୍ଟ୍ରେଲିଆର ଜନ କେଡ   ସନ ୧୯୪୮ରେ ପ୍ରଥମେ ମାନସିକ ରୋଗ ନିମନ୍ତେ ଏହା ପ୍ରୟୋଗ କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଦୈନିକ ୦.୧୨ରୁ ୦.୨୦ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ସାଧାରଣ ଡୋଜ ଦେଲେ ଏହାର ଖର୍ଚ୍ଚ ଦୈନିକ ୦.୯୦ରୁ ୧.୨୦ ଡଲାର ।
ଆଦି ପରାଶକ୍ତି‌  ଇଂରାଜୀ ଭାଷାରେ , ସଂସ୍କୃତ ଭାଷାରେ         ହିନ୍ଦୁ ଧର୍ମର ଶାକ୍ତ ମତରେ ତାଙ୍କୁ ପରମାତ୍ମା   ବିବେଚନା କରାଯାଏ । ତାଙ୍କର ଅନ୍ୟାନ୍ୟ ଲୋକପ୍ରିୟ ନାମ: ପରମ ଶକ୍ତି, ଆଦି ଶକ୍ତି, ମହା ଶକ୍ତି, ମହାଦେବୀ, ମହାଗୌରୀ, ମହାସରସ୍ୱତୀ, ମହାଲକ୍ଷ୍ମୀ, ମହାକାଳୀ, ସତ୍ୟ ଶକ୍ତି, ବା କେବଳ ଶକ୍ତି । ପରମ ଶବ୍ଦର ଅର୍ଥ ଶ୍ରେଷ୍ଠ । ଦେବୀ ଭାଗବତ ପୁରାଣ ଅନୁସାରେ ସେ ବ୍ରହ୍ମାଣ୍ଡର ଆଦି ସ୍ରଷ୍ଟା, ପାଳନ କର୍ତ୍ତା ଓ ସଂକାର କର୍ତ୍ତା । ପାର୍ବତୀଙ୍କୁ ଆଦି ପରାଶକ୍ତି‌ଙ୍କର ସମ୍ପୁର୍ଣ୍ଣ ଓ ପ୍ରତ୍ୟକ୍ଷ ଅବତାର ରୂପେ ବିବେଚନା କରାଯାଏ । ଶବ୍ଦ ବିନ୍ୟାସ ଆଦି ଶବ୍ଦର ଅର୍ଥ ଆରମ୍ଭ, ମୂଳ ଶକ ଅର୍ଥ ଯୋଗ୍ୟ ଓ ସାରା ବ୍ରହ୍ମାଣ୍ଡର ଶକ୍ତି‌କୁ ସୂଚାଏ ପରାଶକ୍ତି । ମହତ୍ତ୍ୱ ଦେବୀ ଗୀତା ଅନୁସାରେ ଏକ ଶକ୍ତି ଭାବରେ ପାର୍ବତୀ ଅବତାର ହେବା ପୂର୍ବରୁ ସେ ରାଜା ହିମାଳ‌ୟଙ୍କ ପାଖରେ ତାଙ୍କର ଚିରନ୍ତନ ଓ ସ୍ୱର୍ଗୀୟ ଜ୍ଞାନ ଦର୍ଶାଇଥିଲେ । ବେଦର ଶ୍ଳୋକ ଅନୁସାରେ ତାଙ୍କର ଆଦ୍ୟ ବା ଅନ୍ତ ନାହିଁ । ସେ ଏକ‌କ ଚିରନ୍ତନ ସତ୍ୟ । ସାରା ବ୍ରହ୍ମାଣ୍ଡର ସେ ସ୍ରଷ୍ଟା । ସେ ବିଜେତା ଓ ବିଜେତାର ଅଭିବ୍ୟକ୍ତି । ସେ ତାଙ୍କର କ୍ୱଚିତ ପ୍ରଦର୍ଶିତ ରୂପକୁ ତାଙ୍କୁ ଦେଖେଇଥିଲେ: ତାଙ୍କ କପାଳରେ ସତ୍ୟଲୋକ,ତାଙ୍କ କେଶରେ ବ୍ରହ୍ମାଣ୍ଡ, ତାଙ୍କ ଆଖିରେ ସୂର୍ଯ୍ୟ ଓ ଚନ୍ଦ୍ର, ତାଙ୍କ କାନରେ ଚାରିଦିଗ, ତାଙ୍କର କଥାହିଁ ବେଦ; ତାଙ୍କର ଦାନ୍ତରେ ସ୍ନେହ, ମୃତ୍ୟୁ ଓ ଆବେଗ; ତାଙ୍କର ମୃଦୁ ହସରେ ମାୟା ଅଛି । ହିନ୍ଦୁ ଧର୍ମରେ ଆଦି ପରାଶକ୍ତି ଶକ୍ତି ପୁରାଣ ବ୍ୟତୀତ ଅନ୍ୟ କୌଣସି ସ୍ଥାନରେ ଆଦି ଶକ୍ତି ନାମ ଦେଖିବାକୁ ମିଳେନି । ପରୋକ୍ଷ ଭାବରେ ତାଙ୍କୁ ପରମାତ୍ମା ବିବେଚନା କରାଯାଏ । ଦେବୀ ଭାଗବତ ପୁରାଣ ଅନୁସାରେ କାଳୀଙ୍କୁ କଳା ଶକ୍ତି ଧରାଯାଏ ଯିଏ ସମୁଦାୟ ବ୍ରହ୍ମାଣ୍ଡକୁ ସମୟ କ୍ରମେ ନଷ୍ଟ କରିଦେବା ପ୍ରତାପ ଥିବା ଚାରି ବେଦରେ ଲେଖାଅଛି । କୁଷ୍ମାଣ୍ଡ ଜନ୍ମ ଦେଇଥିଲେ ଏକ ଅନ୍ତରୀକ୍ଷ ଅଣ୍ଡା ଯାହା ବ୍ରହ୍ମାଣ୍ଡ ଆକାର ଧାରଣ କଲା । ଅବଶେଷରେ ସୃଷ୍ଟି ଆରମ୍ଭ ଓ ଶେଷରେ ସେହି ଶୁନ୍ୟ ଶକ୍ତି ହିଁ ଆଦି ଶକ୍ତି । ଶିବ ପୁରାଣରେ ଶିବ ପୁରାଣ ଅନୁସାରେ ସୃଷ୍ଟି ଆରମ୍ଭରେ ପରାବ୍ରହ୍ମ ସଦାଶିବ ବା ପରାଶିବ ପ୍ରଭୁ ଶିବଙ୍କର ବାମ ପାର୍ଶର ଅଧା ଅଂଶରୁ ପରମ ପ୍ରକୃତି ଦେବୀ ଆଦି ପରାଶକ୍ତି ସୃଷ୍ଟି ହୋଇଥିଲେ । ଲିଙ୍ଗ ପୁରାଣ   ଅନୁସାରେ ପାର୍ବତୀ ଓ ଶିବଙ୍କ ମିଳନ ହୋଇ ପ୍ରତି ବ୍ରହ୍ମାଣ୍ଡ ସୃଷ୍ଟି ହୁଏ । ସ୍କନ୍ଧ ପୁରାଣ ଓ ମାର୍କଣ୍ଡେୟ ପୁରାଣ ଅନୁସାରେ ଦୁର୍ଗା ବା ଚଣ୍ଡି ସମସ୍ତ ସୃଷ୍ଟିର ମାତା ଓ ଆଦି ଶକ୍ତିଙ୍କର ସାକାର ମୂର୍ତ୍ତି । ଶାକ୍ତ ପୁରାଣରେ ଦେବୀ ଭାଗବତ ପୁରାଣ ଅନୁସାରେ ଆଦି ପରାଶକ୍ତିଙ୍କୁ ହଜାର ହଜାର ବର୍ଷ ଧରି ଶିବ ପୂଜା ଓ ତପସ୍ୟା କରୁଥିଲେ ଯେଉଁଥିରେ ସେ  "ହ୍ରିଂ"  ବୀଜ ମନ୍ତ୍ର ବ୍ୟବ‌ହାର କରୁଥିଲେ । ଶିବଙ୍କ ବାମ ଅଙ୍ଗରୁ ଆଦିଶକ୍ତିର ଏକ ଆକାର  'ସିଦ୍ଧିଦାତ୍ରୀ'  ଭାବରେ ପ୍ରକଟ ହେଲେ । ଦେବୀ ଉଭୟ ନିର୍ଗୁଣ ଓ ସଗୁଣ ଥିବା ବିଚାର କରାଯାଏ । ସଗୁଣ ଆକାରରେ ସେ ବ୍ରହ୍ମାଣ୍ଡର ମାତା, ସମସ୍ତ ପରଲୋକ ଉର୍ଦ୍ଧ୍ୱରେ ଥିବା ସର୍ବଲୋକରେ ସେ ବାସ କରନ୍ତି । ଶକ୍ତି ମହାଭାଗବତ ପୁରାଣ ଅନୁସାରେ ସେ ମହାଦେବୀ ଓ ଅନ୍ୟ ସମସ୍ତ ଦେବୀ ତ‌ଥା ଦେବ ତାଙ୍କର ଭିନ୍ନ ଭିନ୍ନ ଆକାରର ପ୍ରତିରୁପ । ଦେବୀ ମହାତ୍ମ୍ୟରେ ତ୍ରିମୁର୍ତ୍ତି ଓ ଗୌଣ ଦେବତାମାନେ ଆଦି ଶକ୍ତିକୁ ପ୍ରଶଂସା କରନ୍ତି: ସୃଷ୍ଟି ସ୍ଥିତି ବିନାଶଂ ଶକ୍ତି ଭୁତେ ସନାତନେ    ( . )     ଆମେ ପ୍ରଥମ ନାରୀ ନାରାୟଣୀଙ୍କ ଆଗରେ ମଥାନତ କରୁଛି, ସେ ଚିରନ୍ତନ ଶକ୍ତି ତ‌ଥା ସମସ୍ତଙ୍କର ସୃଷ୍ଟି, ପାଳନ ଓ ବିଲୟ କରନ୍ତି । ଶିଖ ଧର୍ମରେ ପରାଶକ୍ତି ଶିଖ ଧର୍ମରେ ମଧ୍ୟ ପରାଶକ୍ତି ବିଷୟରେ କଳ୍ପନା ଅଛି । ଏହି ପାର୍ଥକ୍ୟ କେବଳ ଦର୍ଶନରେ   ଅଛି । ଶିଖ ଧର୍ମରେ ଭଗବାନଙ୍କ ଅସୀମ ଶକ୍ତିର ଏକ ପ୍ରତୀକ ଭାବରେ ଗ୍ରହଣ କରାଯାଇଥିବା ଖଣ୍ଡାକୁ   ହିନ୍ଦୁ ଧର୍ମରେ ଆଦି ଶକ୍ତି କୁହାଯାଏ । ଦୁର୍ଗା ବା ପାର୍ବତୀଙ୍କୁ ଆଦି ଶକ୍ତିଙ୍କର ଏକ ଶକ୍ତି ଭାବରେ ହିନ୍ଦୁ ମତରେ ଗ୍ରହଣ କରାଯାଇଛି, ଯେଉଁ ଆଦି ଶକ୍ତି ଅସୁରମାନଙ୍କୁ ନିପାତ କରିଥିବା କଥା ଚଣ୍ଡି ଦି ବାରରେ   ବର୍ଣ୍ଣନା କରାଯାଇଛି ।
ନାଙ୍ଗଲ୍ ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ରୁପ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଙ୍ଗଲ୍ ୩୧.୩୬୬୭ ଉତ୍ତର ଅକ୍ଷାଂଶ ଓ ୭୬.୩୮୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଙ୍ଗଲ୍ ସହରର ମୋଟ ଜନସଂଖ୍ୟା ୪୦୬୪୪ ଅଟେ । ସେଥି ମଧ୍ୟରୁ ୫୨.୭୯% ଜଣ ପରୁଷ ହୋଇଥିବା ବେଳେ ୪୭.୨୧% ଜଣ ନାରୀ ଅଟନ୍ତି । ନାଙ୍ଗଲ୍ର ସାକ୍ଷରତା ହାର ୭୮.୧୬% ଅଟେ । ଏହା ଜାତୀୟ ହାରଠାରୁ ୧୩.୩୨% ପ୍ରତିଶତ କମ ଅଟେ । ସେଥିରୁ ୪୩.୧୨% ପ୍ରତିଶତ ପୁରୁଷ ଓ ୩୫.୦୪% ନାରୀ ଅଟନ୍ତି । ୧୦.୬୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ନାଙ୍ଗଲ୍ର ସରକାରୀ ଭାଷା ଅଟେ ।
ଡେକ୍ସାମେଥାଜୋନ ଏକ ପ୍ରକାର ସ୍ଟିରଏଡ ଔଷଧ । ରିଉମାଟିକ ସମସ୍ୟା, ଅନେକ ପ୍ରକାର ଚର୍ମ ରୋଗ, ଗମ୍ଭୀର ଆଲର୍ଜି, ଆଜମା, କ୍ରନିକ ଅବସ୍ଟ୍ରକ୍ଟିଭ ଫୁସଫୁସ ରୋଗ, କ୍ରୁପ, ମସ୍ତିଷ୍କ ଫୁଲା ଓ ଯକ୍ଷ୍ମାରେ ଆଣ୍ଟିବାୟୋଟିକ ସ‌ହିତ  ଇତ୍ୟାଦି ରୋଗମାନଙ୍କରେ ଡେକ୍ସାମେଥାଜୋନ ବ୍ୟବ‌ହାର କରାଯାଏ । ଆଡ୍ରେନୋକର୍ଟିକାଲ ଅଭାବ ଥିଲେ ଏହା ସ‌ହିତ ଫ୍ଲୁଡ୍ରୋକର୍ଟିଜୋନ ଭଳି ମିନେରାଲୋକର୍ଟିକଏଡ ଦିଆଯାଏ । ଶିଶୁର ଉନ୍ନତି ନିମନ୍ତେ ଅପରିପକ୍ୱ ପ୍ରସବରେ ଏହା ଦିଆଯାଏ । ଏହା ପାଟିରେ ଦିଆଯାଏ, ମାଂସପେଶୀରେ ଓ ଶୀରାରେ ଇଞ୍ଜେକସନ ଆକାରରେ ଦିଆଯାଏ । ଡେକ୍ସାମେଥାଜୋନ ପ୍ରଭାବ ଗୋଟିଏ ଦିନ ଭିତରେ ଆରମ୍ଭ ହୁଏ ଓ ୩ ଦିନ ପର୍ଯ୍ୟନ୍ତ ରହେ । ଦୀର୍ଘକାଳ ଧରି ବ୍ୟବ‌ହାର କଲେ ଥ୍ରସ, ଅସ୍ଥି କ୍ଷୟ, ପରଳ, ସ‌ହଜ ବ୍ରୁଇସ, ମାଂସପେଶୀ ଦୁର୍ବଳ ହୁଏ । ଗର୍ଭାବସ୍ଥାରେ ବ୍ୟବ‌ହାର କଲେ ଗର୍ଭସ୍ଥ ଶିଶୁର କୌଣସି କ୍ଷତି ହେବା ଜଣାଯାଇ ନଥିବା ଯୋଗୁ ଆମେରିକାର ଏହାର ଗର୍ଭାବସ୍ଥା ଶ୍ରେଣୀ ସି ଓ ଅଷ୍ଟ୍ରେଲିଆରେ ଗର୍ଭାବସ୍ଥା ଶ୍ରେଣୀ ଏ ମାନ୍ୟତା ଦିଆଯାଇଛି । ସ୍ତନ୍ୟପାନ କରେଇବା ସମୟରେ ଏହା ନେବା ଉଚିତ ନୁହେଁ । ଡେକ୍ସାମେଥାଜୋନର ପ୍ରଦାହ ବିରୋଧୀ ଓ ଶରୀର-ପ୍ରତିରକ୍ଷା ଅବରୋଧକାରୀ ଗୁଣ ପ୍ରଭାବ ଅଛି । ଡେକ୍ସାମେଥାଜୋନ ପ୍ରଥମେ ସନ ୧୯୫୭ରେ ତିଆରି ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଡେକ୍ସାମେଥାଜୋନ ମୂଲ୍ୟବାନ ନୁହେଁ । ଆମେରିକାରେ ଏହି ଔଷଧର ମାସିକ କ୍ରୟ ଖର୍ଚ୍ଚ ୨୫ ଅମେରିକୀୟ ଡଲାରରୁ କମ । ଅପରିପକ୍ୱ ପ୍ରସବ ନିମନ୍ତେ ଭାରତରେ ଏହାର ଖର୍ଚ୍ଚ ପ୍ରାୟ ୦.୫ ଆମେରିକୀୟ ଡଲାର । ପୃଥିବୀର ଅଧିକାଂଶ ସ୍ଥାନରେ ଏହା ମିଳେ ।
ବିଷ୍ଣୁପ୍ରିୟା ମହାନ୍ତି ହେଲେ ଜଣେ ଓଡ଼ିଆ ଗାୟିକା। ଆକାଶବାଣୀ କଟକ କେନ୍ଦ୍ରରୁ ତାଙ୍କର ଅନେକ ଗୀତ ପ୍ରଚାରିତ ହୋଇଥିଲା।
ମାର୍ଗାରେଟ୍ ଅଲଭା  (ଜନ୍ମ ୧୪ ଏପ୍ରିଲ , ୧୯୪୨ ) ଭାରତୀୟ ରାଜ୍ୟ ରାଜସ୍ଥାନର ପୂର୍ବତନ ରାଜ୍ୟପାଳ ଥିଲେ  । ଏହା ପୂର୍ବରୁ ସେ ଉତ୍ତରାଖଣ୍ଡ ରାଜ୍ୟର ମଧ୍ୟ ରାଜ୍ୟପାଳ ଭାବରେ କାର୍ଯ୍ୟ କରିଥିଲେ । ସେ ରାଜ୍ୟପାଳ ହେବା ଆଗରୁ ଭାରତୀୟ ଜାତୀୟ କଂଗ୍ରେସ ଦଳର ଜଣେ ମୁଖ୍ୟ ନେତ୍ରୀ ଥିଲେ । ସେ ସେହି ଦଳର ସାଧାରଣ ସମ୍ପାଦକ ରହିଥିଲେ । ପ୍ରାରମ୍ଭିକ ଜୀବନୀ ମାର୍ଗାରେଟ୍ଙ୍କ ଜନ୍ମ କର୍ନାଟକ ରାଜ୍ୟର ମାଙ୍ଗାଲୋରେଠାରେ ଏକ ଖ୍ରୀଷ୍ଟିୟାନ ପରିବାରରେ ହେଇଥିଲା । ବିବାହ ପୂର୍ବରୁ ତାଙ୍କ ଉପାଧି ନଯାରେଥ ରହିଥିଲା । ସେ ବାଙ୍ଗାଲୋରେର ମାଉଣ୍ଟ କର୍ମେଲ କଲେଜ ଡିଗ୍ରୀ ଓ ବାଙ୍ଗାଲୋର ସରକାରୀ ଆଇନ କଲେଜରୁରୁ ଆଇନରେ ଡିଗ୍ରୀ ହାସଲ କରିଥିଲେ । ସେ ଛତ୍ର ଜୀବନରୁ ଯାନୀ ସୁ- ବକ୍ତା ଥିଲେ ଓ ଛାତ୍ର ଆନ୍ଦୋଳନରେ ନେତୃତ୍ୱ ନେଇଆସୁଥିଲେ । ବିଦ୍ୟା ଲାଭ କଳା ପରେ ସେ ଜଣେ ଆଇନଜୀବୀ ଭାବରେ ନିଜର କର୍ମଜୀବନ ଆରମ୍ଭ କରିଥିଲେ । ଏହା ସହ ସେ ସମାଜର ମଙ୍ଗଳ ପାଇଁ ଅନେକ ଲୋକ ହିତକର କାର୍ଯ୍ୟରେ ଭାଗନେଇଥିଲେ । ସେ ସମାଜ ସେବା ପାଇଁ କରୁଣା ବେସରକାରୀ ଅନୁଷ୍ଠାନ ସ୍ଥାପନ କରି ମୁଖ୍ଯତଃ ଶିଶୁ ଓ ମହିଳା ମାନକ ବିକାଶ ଦିଗରେ କାର୍ଯ୍ୟ କରିଥିଲେ । ମେ ୨୪ , ୧୯୬୪ ମସିହାରେ ସେ ନିରଞ୍ଜନ ଅଲଭାଙ୍କୁ ବିବାହ କରିଥିଲେ । ତାଙ୍କର ଜଣେ ଝିଅ ଓ ୩ ଜଣ ପୁଅ ରହିଛନ୍ତି । ନିନେଟ ଅଲଭା ତାଙ୍କ ମଧ୍ୟରୁ ଜଣେ । ସେ ତାଙ୍କ ସ୍ୱାମୀଙ୍କୁ ଆଇନ ପଢୁଥିବା ସମୟରେ ପରିଚିତ ହେଇଥିଲେ । ତାଙ୍କ ସ୍ୱାମୀ ପରେ ଆମଦାନୀ -ରପ୍ତାନି ବ୍ୟବସାୟରେ ସଫଳତାର ସହ କାର୍ଯ୍ୟ କରୁଥିଲେ । . ରାଜନୀତି କାର୍ଯ୍ୟ ସେ ୧୦୬୯ ମସିହାରେ ତାଙ୍କ ସ୍ୱାମୀ ଓ ତାଙ୍କ ଶାଶୁ , ଶଶୁରଙ୍କଠାରୁ ପ୍ରେରଣା ପାଇଁ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇ ତାଙ୍କର ରାଜନୈତିକ ଜୀବନ ଆରମ୍ଭ କରିଥିଲେ । ତାଙ୍କ ଶାଶୁ ଭାୟୋଲେଟ ଅଲଭା ସେତେବେଳେ ଜଣେ ଲୋକ ସଭା ସଦସ୍ୟା ଥିଲେ । ଭାୟୋଲେଟଙ୍କ ୧୦୬୯ ମସିହାରେ ପରଲୋକ ହେଇଯାଇଥିଲା ଓ ମାର୍ଗାରେଟ ରାଜନୀତିରେ ତାଙ୍କ ସ୍ଥାନ ପୂରଣ ପାଇଁ ଆଗେଇ ଆସିଥିଲେ । ସେ ଇନ୍ଦିରା ଗାନ୍ଧୀଙ୍କ କଂଗ୍ରେସ ଦଳରେ ଯୋଗ ଦାନ କରି ଏହାରକର୍ଣାଟକ ରାଜ୍ୟ ଶାଖାରେ ସାଙ୍ଗଠନିକ କାର୍ଯ୍ୟ କରିଥିଲେ ।.ସେ ୧୯୭୫ ମସିହାରୁ ୭୭ ମସିହା ଯାଏ ଭାରତର ଇନ୍ଦିରା ଗାନ୍ଧୀଙ୍କ କଂଗ୍ରେସ ଦଳର ସହକାରୀ ସାଧାରଣ ସମ୍ପାଦକ ରହିବା ପରେ ୧୦୭୮ ମସିହାରୁ ୮୦ ମସିହା ଯାଏ କର୍ଣାଟକ ରାଜ୍ୟ ଶାଖାର ସାଧାରଣ ସମ୍ପାଦକ ଭାବରେ ରହିଥିଲେ । ୧୯୭୪ ମସିହାରେ ସେ ରାଜ୍ୟସଭାକୁ ମନୋନୀତ ହେଇ ପରବର୍ତ୍ତୀ ୩ ଥର ପାଇଁ ମଧ୍ୟ ରାଜ୍ୟ ସଭାକୁ ଯାଇଥିଲେ ଓ ସମୁଦାୟ ୨୪ ବର୍ଷ କାଳ ରାଜ୍ୟ ସଭା ସଦସ୍ୟା ରହିଥିଲେ । ସେ ୧୯୮୩ ମସିହାରେ ରାଜ୍ୟ ସଭାର ଡେପୁଟି ଚେୟାରମ୍ୟାନ ରହିଥିଲେ । ତାଙ୍କୁ ୧୯୮୪ ମସିହାରେ କେନ୍ଦ୍ର ପାର୍ଲିଆମେଣ୍ଟରୀ ବିଭାଗର ରାଜ୍ୟ ପାହ୍ୟା ମନ୍ତ୍ରୀ କରାଯାଇଥିଲା । ସେ ପରେ ଜାତୀୟ ମାନବ ସମ୍ବଳ ବିକାଶ ବିଭାଗରେ ମଧ୍ୟ କାର୍ଯ୍ୟ କରିଥିଲେ । ପାର୍ଲିଆମେଣ୍ଟରେ ସେ ଖୁବ ନିପୁଣତାର ସହ କାର୍ଯ୍ୟ ନିର୍ବାହ କରିଥିଲେ । ୧୯୮୫ରୁ ୮୯ ମସିହା ମଧ୍ୟରେ ସେ ତତ୍କାଳୀନ ପ୍ରଧାନ ମନ୍ତ୍ରୀଙ୍କ ୨୮ ସୂତ୍ର କାର୍ଯ୍ୟକ୍ରମ ଯାହା ମୁଖ୍ଯତଃ ମହିଳା ଓ ଶିଶୁମାନଙ୍କ ବିକାଶ ପାଇଁ ରହିଥିଲା , ତାହାର ପରିଚାଳନା ଦାୟିତ୍ୱରେ ରହିଥିଲେ । ସେ ସର୍ବଦା ରାଜନୀତିରେ ଅଧିକ ମହିଳାଙ୍କ ଅଂଶ ଗ୍ରହଣ ପାଇଁ ଉତଶାହିତ କରୁଥିଲେ । ପଞ୍ଚାୟତି ରାଜ ନିର୍ବାଚନରେ ୩୩ % ମହିଳା ସଦସ୍ୟା ରହିବା ଆଇନ ତାଙ୍କର ଉଦ୍ୟମ ଫଳରେ ହେଇଥିଲା । ଏପରିକି ଭାରତୀୟ ଜାତୀୟ ସେବା , ଆଇନ ବିଭାଗ ସେବା ଓ ଅନ୍ୟ କ୍ଷେତ୍ରରେ ଅଧିକ ମହିଳାଙ୍କ ପାଇଁ ସ୍ଥାନ ସଂରକ୍ଷଣ ପାଇଁ ମଧ୍ୟ ତାଙ୍କର ଉଦ୍ୟମ ଉଲ୍ଲେଖନୀୟ ରହିଥିଲା । ସେ ମିଳିତ ଜାତି ସଂଘରେ ମଧ୍ୟ ମହିଳା ମନକୁ ବେଶୀ ଅଧିକାର ଦେବା ସପକ୍ଷୀରେ ଲୋକମତ ସୃଷ୍ଟି କରିଥିଲେ । ମାର୍ଗାରେଟ ୧୯୯୯ ମସିହାରେ ଲୋକ ସଭା ନିର୍ବାଚନରେ ବିଜୟୀ ହେଇ ୫ ବର୍ଷ କାଳ ସେଠାରେ ରହିଥିଲେ । ପରବର୍ତ୍ତୀ ନିର୍ବାଚନରେ ସେ ପରାସ୍ତ ହେଇଥିଲେ । ୨୦୦୪ ମସିହାରୁ ୨୦୦୯ ମସିହା ଯାଏ ସେ ଭାରତୀୟ କଂଗ୍ରେସ ଦଳର ସାଧାରଣ ସମ୍ପାଦକ ଭାବରେ କାର୍ଯ୍ୟ କରିଥିଲେ । ୨୦୦୮ ମସିହାରେ ସେ କଂଗ୍ରେସ ଦଳ ତ୍ୟାଗ କରିଥିଲେ କିନ୍ତୁ ପରେ ସାଲିସ କରି ଦଳରେ ରହିଥିଲେ । ୨୦୦୯ ମସିହାରେ ସେ ଉତ୍ତରାଖଣ୍ଡ ରାଜ୍ୟର ପ୍ରଥମ ମହିଳା ରାଜ୍ୟପାଳ ଭାବରେ ଯୋଗଦାନ କରିଥିଲେ । ପରେ ୨୦୧୨ ମସିହାରେ ରାଜସ୍ଥାନ ରାଜ୍ୟର ରାଜ୍ୟପାଳ ହେଇଥିଲେ ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ଅଷ୍ଟମ ନକ୍ଷତ୍ର ହେଉଛି ପୁଷ୍ୟା । ରାଶିଚକ୍ର  (ଅପମଣ୍ଡଳ)ରେ କର୍କଟ ରାଶିରେ ୦୩ ଡିଗ୍ରୀ ୨୦ ମିନିଟରୁ ୧୬ ଡିଗ୍ରୀ ୪୦ ମିବିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ପୁଷ୍ୟା ନକ୍ଷତ୍ର ତିନିଗୋଟି ତାରାର  ( : ),  ( : ) &  ( : ) ସମାହାର  । ଏହି ତାରାପୁଞ୍ଜ ଏକ ଫୁଲ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ପୁଷ୍ୟା । ପୁଷ୍ୟା ରାଶିଚକ୍ରରେ କର୍କଟ  (ରାଶି) ରାଶିରେ ୦୩ ଡିଗ୍ରୀ ୨୦ ମିନିଟରୁ ୧୬ ଡିଗ୍ରୀ ୪୦ ମିବିଟ ଯାଏଁ ବ୍ୟାପ୍ତ  । ଶନି ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ଦେବଗଣ ଓ ତାମସ ଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ପୁଷ୍ୟା ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ କ୍ଷତ୍ରୀୟ । ପୁଷ୍ୟା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ଦୁର୍ବଳମନା, ଏବଂ କୁଟିଳ ପ୍ରକୃତିର ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ପୁଷ୍ୟା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ଗୋବିନ୍ଦ ଚନ୍ଦ୍ର ମାଝୀ (ଜନ୍ମ : ୧୭ ମଇ ୧୯୫୬) ଜଣେ ସାନ୍ତାଳୀ ସାହିତ୍ୟିକ  । ସାନ୍ତାଳୀ କବିତା ସଂଗ୍ରହ  "ନାଳହା"  ପାଇଁ ୨୦୧୬ମସିହାର କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଁ ମନୋନୀତ କରାଯାଇଛି । ବ୍ୟାଙ୍କିଙ୍ଗ ଚାକିରିରୁ ଅବସର ନେବା ପରେ, ମାଝୀ ଏବେ ଅଖୀଳ ଭାରତୀୟ ସାନ୍ତାଳୀ ଲେଖକ ସଂଗଠନର ଓଡ଼ିଶା ପ୍ରଦେଶ ଅଧ୍ୟକ୍ଷ ଭାବରେ କାର୍ଯ୍ୟ କରୁଛନ୍ତି ଓ ସାହିତ୍ୟ ସାଧନାରେ ଲିପ୍ତ ଅଛନ୍ତି । ଜୀବନୀ ଗୋବିନ୍ଦ ଚନ୍ଦ୍ର ୧୯୫୬ ମସିହାରେ ମୟୂରଭଞ୍ଜ ଜିଲ୍ଲାର ବହଳଦାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଭୀଳୁ ସୋରେନ ଓ ମାତାଙ୍କ ନାମ ଆରସୁ ସୋରେନ । ବହଳଦା ସରକାରୀ ଉଚ୍ଚ ବିଦ୍ୟାଳୟରୁ ଗୋବିନ୍ଦ ମାଟ୍ରିକ ପାସ କରି, ଭୁବନେଶ୍ୱରସ୍ଥ ବକ୍ସୀ ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ କଳାରରେ ଓ କଟକର ମଧୁସୂଦନ ଆଇନ ମହାବିଦ୍ୟାଳୟରୁ ଆଇନରେ ସ୍ନାତକ ହାସଲ କରିଛନ୍ତି । ସିଣ୍ଡିକେଟ ବ୍ୟାଙ୍କରେ କାର୍ଯ୍ୟ କରି, ସେ ସିନିୟର ମ୍ୟାନେଜର ପଦବୀରୁ ସେବା ନିବୃତ ହୋଇ ସାରିଛନ୍ତି । ସାହିତ୍ୟ ସର୍ଜନା ସାହିତ୍ୟ ରଚନା ସହିତ ସଂଗଠକ ଭାବରେ ଗୋବିନ୍ଦ ଚନ୍ଦ୍ର କାର୍ଯ୍ୟ କରିଆସୁଛନ୍ତି । ସାନ୍ତାଳୀ ସିନେମାରେ ସଂଳାପ ଲେଖନ ସହିତ, ସେ ଅଭିନୟ ମଧ୍ୟ କରିଛନ୍ତି ।  "ବାପଲା"  ଓ  "ଜୋଲୋନ"  ଭଳି ସାନ୍ତାଳୀ ଚଳଚ୍ଚିତ୍ର ସହିତ ଗୋବିନ୍ଦ ଚନ୍ଦ୍ର ଜଡ଼ିତ ଥିଲେ ।
ଶେଫାଳୀ ସରକାର ହେଲେ ଜଣେ ଓଡ଼ିଆ ଗାୟିକା । ଆକାଶବାଣୀ କଟକରୁ ତାଙ୍କର ଅନେକ ଗୀତ ପ୍ରଚାରିତ ହୋଇଥିଲା ।
ସୁଦିପ୍ତ କବିରାଜ  (ଜନ୍ମ ୧୯୪୫) ଜଣେ ଭାରତୀୟ ରାଜନୀତି ବିଜ୍ଞାନୀ ଓ ବୌଦ୍ଧିକ ଇତିହାସବିଦ୍  । ସେ ବର୍ତ୍ତମାନ ଯୁକ୍ତରାଜ୍ୟ ଆମେରିକାର କଲମ୍ବିଆ ବିଶ୍ୱବିଦ୍ୟାଳୟରେ କାର୍ଯ୍ୟରତ । ଏହା ପୂର୍ବରୁ ସେ ଲଣ୍ଡନ ବିଶ୍ୱବିଦ୍ୟାଳୟର ସ୍ଲୁଲ ଅଫ୍ ଓରିଏଣ୍ଟାଲ ଆଣ୍ଡ୍ ଆଫ୍ରିକାନ୍ ଷ୍ଡଡ଼ିଜ୍ଠାରେ ପ୍ରାଧ୍ୟାପକ ଭାବରେ କାର୍ଯ୍ୟରତ ଥିଲେ । ସେ ଏହା ସହ ଦିଲ୍ଲୀସ୍ଥିତ ଜବାହରଲାଲ ନେହେରୁ ବିଶ୍ୱବିଦ୍ୟାଳୟ  (ଜେ.ଏନ୍.ୟୁ.)ଠାରେ ସହଯୋଗୀ ପ୍ରାଧ୍ୟାପକ ଭାବରେ ମଧ୍ୟ କାମ କରିଅଛନ୍ତି  । ସେ ପି.ଏଚ୍.ଡ଼ି. ଡିଗ୍ରୀ ପାଇଁ  (ଜେ.ଏନ୍.ୟୁ.)ଠାରେ ହିଁ ଅଧ୍ୟୟନ କରିଥିଲେ  । ଆଧାର ଦି ଅନହାପି କନସସ୍ନେସ୍ ବଙ୍କିମଚନ୍ଦ୍ର ଚଟ୍ଟୋପାଧ୍ୟାୟ ଆଣ୍ଡ ଦି ଫର୍ମେଶନ ଅଫ୍ ନାଶନାଲିଷ୍ଟ ଡିସ୍କୋର୍ସ୍ ଇନ୍ ଇଣ୍ଡିଆ ' । ୧୯୯୩ । ଆଇ.ଏସ୍.ବି.ଏନ୍. - ୦-୧୯-୫୬୪୫୮୫-୫ । ପଲିଟିକ୍ସ ଇନ୍ ଇଣ୍ଡିଆ ' । ଅକ୍ସଫର୍ଡ଼୍ ୟୁନିଭର୍ସିଟି ପ୍ରେସ୍ । ୧୯୯୯। ଆଇ. ଏସ୍.ବି.ଏନ୍. ୦-୧୯-୫୬୪୮୭୩-୦ । ସିଭିଲ୍ ସୋସାଇଟି : ହିଷ୍ଟ୍ରି ଆଣ୍ଡ୍ ପସିବିଲିଟିଜ୍ ' । କାମ୍ବ୍ରିଜ୍ ୟୁନିଭର୍ସିଟି ପ୍ରେସ୍ । ୨୦୦୧ । ଆଇ.ଏସ୍.ବି.ଏନ୍. ୦-୫୨୧-୬୩୩୪୪-୩ । ଇମାଜିନାରି ଇନଷ୍ଟିଚ୍ୟୁସନ୍ ଅଫ୍ ଇଣ୍ଡିଆ ' । ପର୍ମାନେଣ୍ଟ୍ ବ୍ଲାକ୍ । ୨୦୧୦ । ଆଇ.ଏସ୍.ବି.ଏନ୍. - ୮୧-୭୮୨୪-୩୫୭-୧ ।
ବଙ୍ଗୋମୁଣ୍ଡା ଭାରତୀୟ ରାଜ୍ୟ ଓଡ଼ିଶାର ବଲାଙ୍ଗୀର ଜିଲ୍ଲା ଅନ୍ତର୍ଗତ ଏକ ତହସିଲ । ଏହା ଟିଟିଲାଗଡ଼ ସବ ଡିଭିଜନରେ ରହିଛି । ବାଇଗଣମୁରା ନାମକ ପୁରାତନ ନାମ ପରେ ଏହା ବଙ୍ଗୋମୁଣ୍ଡା ଭାବରେ ପରିଚିତ ହେଇଥିଲା । ଦର୍ଶନୀୟ ସ୍ଥାନ ବଙ୍ଗୋମୁଣ୍ଡାଠାରୁ 7 କିଲୋମିଟର ଦୂରରେ ରାଣୀପୁର-ଝରିଆଲ ଅବସ୍ଥିତ । ଏହା ଏକ ଜଣାଶୁଣା ପର୍ଯ୍ୟଟକ ସ୍ଥଳୀ ।ଏହାକୁ ସୋମତୀର୍ଥ କୁହାଯାଏ । . ଗ୍ରାମର ପୁଷ୍କରିଣୀ ତୁଠରେ ଅବସ୍ଥିତ ଦୁର୍ଗ ମନ୍ଦିରକୁ ବହୁ ସଂଖ୍ୟାରେ ଭକ୍ତ ଙ୍କର ଆଗମନ ହେଇଥାଏ । ଯାନିଯାତ୍ରା ଓଡ଼ିଶା ସଂସ୍କୃତିରେ ହଉଥିବା ରଥ ଯାତ୍ରା , ଦଶହରା , ଦୀପାବଳି , ମକରସଂକ୍ରାନ୍ତି ପରି ସମସ୍ତ ଯାନୀ ଯାତ୍ରା ଏଠାରେ ବହୁ ଉଲ୍ଲାସର ସହ ପାଳନ ହାଉଥିଲେ ମଧ୍ୟ ପଶ୍ଚିମ ଓଡ଼ିଶାରେ ବିଶେଷ ଭାବରେ ପାଳିତ ହାଉଥିବା  " ନୂଆଖାଇ "  ପର୍ବ ଓ  " ଧନୁଯାତ୍ରା " ,  " ଭାଇ ଜୀଉନ୍ତିଆ "  ,  "ପୁଅ ଜୀଉନ୍ତିଆ"  ଏଠାରେ ସ୍ୱତନ୍ତ୍ର ଆଗ୍ରହର ସହ ପାଳିତ ହୁଏ । ଶିକ୍ଷା ଏଠାରେ ସ୍କୁଲ ସ୍ତରୀୟ ଶିକ୍ଷାର ପର୍ଯ୍ୟାପ୍ତ ବ୍ୟବସ୍ଥା ଥିବା ବେଳେ ସରସ୍ୱତୀ ଶିଶୁ ମନ୍ଦିର , ଇଂରାଜୀ ମାଧ୍ୟମ ସ୍କୁଲ ମାନ ମଧ୍ୟ ରହିଛି । କଲେଜ ସ୍ତରୀୟ ଶିକ୍ଷା ପାଇଁ ଏକ କଲେଜ ଥିବା ବେଳେ ସେଠାରେ କେବଳ କଳା ଶ୍ରେଣୀ ରହିଛି ।. ଗମନାଗମନ ଏଠାରେ ବାଣିଜ୍ୟିକ କେନ୍ଦ୍ର ଥିଲେ ମଧ୍ୟ ରେଳ ଷ୍ଟ୍ରେସନ ନାହିଁ । ରାଜପଥ ଦେଇ ରାସ୍ତା ପରିବହନ ବ୍ୟବସ୍ଥା ରହିଥିବା ବେଳେ ଏହାର ନିକଟସ୍ଥ ରେଳ ଷ୍ଟ୍ରେସନ 16 କିଲୋମିଟର ଦୂର କଣ୍ଟାବାଞ୍ଜି ଜଙ୍କସନଠାରେ ଓ ନିକଟସ୍ଥ ବିମାନ ବନ୍ଦର ରାୟପୁରଠାରେ ରହିଛି ।
ଟ୍ରାନେକ୍ସାମିକ ଏସିଡ  (ଇଂରାଜୀ ଭାଷାରେ ବା ) ଏକ ଔଷଧ ଯାହା ରକ୍ତସ୍ରାବର   ଚିକିତ୍ସା ଓ ପ୍ରତିଷେଧ ଭାବରେ ବିଭିନ୍ନ ଅବସ୍ଥା ଯେପରିକି ବଡ଼ ଆଘାତ  , ଅପରେଶନ, ଦାନ୍ତ ବାହାର କରିବା   ସମୟରେ, ନାକରୁ ରକ୍ତସ୍ରାବ ଓ ମେନୋରେଜିଆ   ବା ଅତ୍ୟଧିକ ପରିମାଣର ଊତୁସ୍ରାବ ଇତ୍ୟାଦି ହେଲେ ଦିଆଯାଏ  । ଆଉ ମଧ୍ୟ ଏହା ହେରେଡିଟାରି ଅଞ୍ଜିଓଇଡିମା   ରୋଗରେ ଦିଆଯାଏ । ଏହି ଔଷଧ ପାଟିରେ ବା ଶିରାଭ୍ୟନ୍ତରରେ   ଦିଆଯାଏ । ଏହି ଔଷଧର କ୍ୱଚିତ କୌଣସି ପ୍ରତିକ୍ରିୟା ଦେଖାଯାଏ । ଅଳ୍ପ କେତେକ କ୍ଷେତ୍ରରେ ବର୍ଣ୍ଣ ଦୃଷ୍ଟି   ପରିବର୍ତ୍ତନ, ରକ୍ତ ଜମାଟ   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ବୃକ୍‌କ ରୋଗ ଥିଲେ ଏହି ଔଷଧ ଦେବାବେଳେ ସତର୍କ ରହିବାକୁ ସୁପାରିସ କରାଯାଏ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ଦେବା ନିରାପଦ ଜଣାଯାଏ । ଆଣ୍ଟିଫିବ୍ରିନୋଲାଇଟିକ   ଶ୍ରେଣୀର ଟ୍ରାନେକ୍ସାମିକ ଏସିଡ ଏକ ଔଷଧ । ସନ ୧୯୬୨ରେ ଉଟାକୋ ଓକୋମାଟା   ପ୍ରଥମେ ଟ୍ରାନେକ୍ସାମିକ ଏସିଡ ଆବିଷ୍କାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ କୋର୍ଷର କ୍ରୟ ମୂଲ୍ୟ ୪.୩୮ରୁ ୪.୮୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ହୋଲସେଲ ମୂଲ୍ୟ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।
ଧଣିଆ ଏକ ଗୁଳ୍ମ ଜାତୀୟ ଉଦ୍ଭିଦ ଯାହା ୩୦ରୁ ୯୦ ସେ.ମି. ଯାଏ ବଢ଼ିଥାଏ। ଏହା ଏକ ଭଲ ମସଲା ଭାବେ ଲୋକପ୍ରିୟ। ଏହି ଗଛ ସିଧା ବଢେ, ଏହାର କାଣ୍ଡ ନରମ, ପତ୍ର ଗୁଡ଼ିକ ଛୋଟ ଛୋଟ ଶିରାଶିରା, ଫୁଲ ଧଳା ରଙ୍ଗର। ଏହାର ଫଳ ଗୋଲ ଓ ବାଦାମୀ ରଙ୍ଗର। ଏହାର ପତ୍ର ଓ ଫଳ ଭଭୟକୁ ମସଲା ରୂପେ ବ୍ୟବହାର କରାଯାଏ। ବିବିଧ ଭାଷାରେ ନାମ ବ୍ୟବହାର ଔଷଧୀୟ ଏହାକୁ କ୍ଷୁଧା ବର୍ଦ୍ଧକ ରୂପେ ବ୍ୟବହାର କରାଯାଏ। ପେଟର ବିକୃତି, ବାୟୁ ଆଦି ଦୂର କରେ। ଆକସ୍ମିକ ପେଶୀ ସଂକୋଚନ, ମୁର୍ଚ୍ଛା ଆଦିରେ ଏହା ଗୁଣକାରୀ। ପାକସ୍ଥଳୀର କ୍ଷମତା ବଢାଏ। ଦରଜ କରୁଥିବା ଗଣ୍ଠିରେ ଲଗାଇଲେ ଏହା ବଥା କମାଏ। ଔଷଧାଦିକୁ ସୁଗନ୍ଧିତ କରିବାପାଇଁ ଏହାର ବହୁଳ ବ୍ୟବହାର ହୋଇଥାଏ। ଅନ୍ୟାନ୍ୟ ଧଣିଆ ଏକ ଭଲ ମସଲା। ଏହାର ମଞ୍ଜିକୁ ଓ ପତ୍ରକୁ ମସଲା ରୂପେ ଅନେକ ପ୍ରକାରର ଭାରତୀୟ ବ୍ୟଞ୍ଜନରେ ବ୍ୟବହାର କରାଯାଏ। ଏହାର ପତ୍ର ସହିତ ତେନ୍ତୁଳି ମିଶାଇ ସ୍ୱାଦିଷ୍ଠ ଚଟଣୀ ମଧ୍ୟ କରାଯାଏ। ଧଣିଆ ମଞ୍ଜିକୁ ପାନର ମସଲା ରୂପେ ମଧ୍ୟ ଉପଯୋଗ କରାଯାଏ।
କରନେଲିଆ ସୋରାବଜୀ  (୧୫ ନଭେମ୍ବର ୧୮୬୬ - ୬ ଜୁଲାଇ ୧୯୫୪), ବମ୍ବେ ବିଶ୍ୱବିଦ୍ୟାଳୟର ପ୍ରଥମ ଭାରତୀୟ ମହିଳା ସ୍ନାତ୍ତକୋତ୍ତର ଓ ଅକ୍ସ୍‌ଫୋର୍ଡ୍ ବିଶ୍ୱବିଦ୍ୟାଳୟର ପ୍ରଥମ ମହିଳା ଆଇନ୍ ଛାତ୍ରୀ  ।  (ଯେ କୌଣସି ବ୍ରିଟିଶ୍ ବିଶ୍ୱବିଦ୍ୟାଳୟରେ ପଢ଼ିଥିବା ପ୍ରଥମ ଭାରତୀୟ), ଭାରତର ପ୍ରଥମ ମହିଳା ଆଇନଜ୍ଞ, ଓ ଭାରତ ଓ ବ୍ରିଟେନ୍‌ରେ ଆଇନ୍ ଅଭ୍ୟାସ କରିଥିବା ପ୍ରଥମ ମହିଳା  ।
ପ୍ରସାଦ ହରିଚନ୍ଦନ ଜଣେ ଓଡ଼ିଆ ରାଜନେତା ତଥା ପୂର୍ବତନ ଓଡ଼ିଶା ପ୍ରଦେଶ କଂଗ୍ରେସ କମିଟି ସଭାପତି ।
ପାଣ୍ଡୁରଙ୍ଗ ବାମନ କାଣେ  ୭ ମେ ୧୮୮୦  ୮ ମେ ୧୯୭୨  ଜଣେ ବିଶିଷ୍ଟ ସଂସ୍କୃତ ପଣ୍ଡିତ ତଥା ଭାରତବିଦ୍ୟାବିତ୍ । ଦୀର୍ଘ ୪୦ ବର୍ଷ ଧରି ଶୈକ୍ଷିକ କ୍ଷେତ୍ରରେ କରିଥିବା ଗବେଷଣା ତଥା ତାଙ୍କର ରଚନାକୃତି ପାଇଁ ସେ ୧୯୬୩ ମସିହାରେ ଭାରତର ସର୍ବୋଚ୍ଚ ବେସାମରିକ ସମ୍ମାନ ଭାରତ ରତ୍ନଦ୍ୱାରା ସମ୍ମାନିତ । ତାଙ୍କର କୃତିଗୁଡିକ ମଧ୍ୟରେ ୬୫୦୦ ପୃଷ୍ଠାର ଧର୍ମଶାସ୍ତ୍ରର ଇତିହାସ ଅନ୍ୟତମ । ବିଶିଷ୍ଟ ଇତିହାସକାର ରାମ ଶରନ ଶର୍ମାଙ୍କ ଭାଷାରେ,  "ପାଣ୍ଡୁରଙ୍ଗ ବାମନ କାଣେ ଭଳିଏକ ବିଶିଷ୍ଟ ସଂସ୍କୃତିବିତଙ୍କର ଜୀବନର ବ୍ରତ ଥିଲା ପ୍ରାଚୀନ ପରମ୍ପରା, ବିଦ୍ ‌ବତ୍ତା ତଥା ଆଚାର ସଂହିତା ଆଧାରରେ ଆଧୁନିକ ସମାଜ ସଂସ୍କାର । ବିଂଶ ଶତାବ୍ଦୀରେ  " "  ନାମରେ ପାଞ୍ଚ ଭାଗରେ ପ୍ରକାଶିତ ତାଙ୍କ ପ୍ରକାଣ୍ଡ ଗ୍ରନ୍ଥ ହେଉଛି ପ୍ରାଚୀନ ସଂସ୍କୃତି, ପରମ୍ପରା ତଥା ଆଚାର ସଂହିତାର ଏକ ଜ୍ଞାନକୋଷ । ପ୍ରାଚୀନ ଭାରତରେ ସାମାଜିକ ବିକାଶର ଧାରା ଅଧ୍ୟୟନ କରିବାରେ ଏକ ବିଶେଷ ସହାୟକ ଗ୍ରନ୍ଥ ।  " ବିଶିଷ୍ଟ କୃତି ଡକ୍ଟର କାଣେ ତାଙ୍କର ଇଁରାଜୀ ଭାଷାରେ ରଚିତ ଗ୍ରନ୍ଥ ପାଇଁ ବେଶ ଚର୍ଚ୍ଚିତ । ଏହି ଗବେଷଣାତ୍ମକ ଗ୍ରନ୍ଥରେ ସେ ପ୍ରାଚୀନ ତଥା ମଧ୍ୟକାଳୀନ ଭାରତରେ ଆଚାର ସଂହିତାର ଅଭ୍ୟୁଦୟ ବିଷୟରେ ବର୍ଣ୍ଣିତ । ଏହି ଗବେଷଣାରେ ସେ ପ୍ରାଚୀନ ଭାରତର ଅନେକ ତଥ୍ୟପୂର୍ଣ୍ଣ ଲେଖାର ସଂଦର୍ଭ ପ୍ରଦାନ କରିଛନ୍ତି । ଏହି ଗ୍ରନ୍ଥ ୫ ଭାଗରେ ପ୍ରକାଶିତ । ପ୍ରଥମ ଭାଗଟି ୧୯୩୦ରେ ପ୍ରକାଶିତ ହୋଇ ଏହି କ୍ରମରେ ଶେଷ ଭାଗଟି ୧୯୬୨ରେ ପ୍ରକାଶିତ ହେଲା । ୬୫୦୦ ପୃଷ୍ଠାରୁ ଅଧିକ ଆକାରର ଏହି ଗ୍ରନ୍ଥ ରଚନା ପାଇଁ ସେ ଏସିଆଟିକ ସୋସାଇଟି, ମୁମ୍ବାଇ ତଥା ଭଣ୍ଡାରକର ଓରିଏଣ୍ଟାଲ ଗବେଷଣା କେନ୍ଦ୍ର ଭଳି ଅନେକ ସମ୍ମାନଜନକ ଅନୁଷ୍ଠାନରେ ଉପଲବ୍ଧ ତଥ୍ୟର ଅଧ୍ୟୟନ କରିଥିଲେ । ଗ୍ରନ୍ଥଟି ମହାଭାରତ ଏବଂ ଅନେକ ପୁରାଣଠାରୁ ଆରମ୍ଭ କରି ବିବିଧ ବିଷୟରେ ତଥ୍ୟ ଭିତ୍ତିକ ଆଲୋଚନାର ବ୍ୟାପକତା ଏବଂ ଗଭୀରତା ଦୃଷ୍ଟିରୁ ଅନନ୍ୟ । କାଣେଙ୍କର ସଂସ୍କୃତରେ ଗଭୀର ଜ୍ଞାନ ଏହି ଗ୍ରନ୍ଥକୁ ଅଧିକ ରୁଦ୍ଧିମନ୍ତ କରିଛି ।
ଚକା ଅସରପ କନା ଓ ତୁଳାରେ ଯନ୍ତ୍ର ଆକାରରେ ପ୍ରସ୍ତୁତ ହୋଇଥିବା ଏବଂ ଶାସ୍ତ୍ରୀୟ ବିଧିରେ ତଥା ଶାବର ତନ୍ତ୍ର ପରମ୍ପରାରେ ସଂସ୍କାରିତ ହୋଇଥିବା ଏକ କୋମଳ ଚକା ସଦୃଶ ଗୋଲ ଆସନ । ନୂଆକନା ଓ ତୁଳାରେ ଦରଜୀମାନଙ୍କଦ୍ୱାରା ତିଆରି ଏହି ଗୋଲ ତକିଆକୁ ଅସରପ କୁହାଯାଏ । ଅଣସର ସମୟରେ ଏହାକୁ ବିଗ୍ରହଙ୍କୁ ଲାଗି କରାଯାଏ ଏହାକୁ ଚକା ଅସରପ ନୀତି କୁହାଯାଏ । ଏହା ହିଁ ଅଣସରର ଶେଷ ନୀତି । ଏହି ସେବା କରୁଥିବା ସେବକ ହେଉଛନ୍ତି ଚକା ଅପସରା ସେବକ ଚକା ଅସରପ ଏକ ତାନ୍ତ୍ରିକ ମହାପୂଜାକାଳୀନ ଶବ୍ଦ । ଅସରପ ହେଉଛି ଓଡ଼ିଆ ଜନପଦୀୟ ତନ୍ତ୍ରର ଏକ ଯନ୍ତ୍ର ବିଶେଷ । ଗଜପତିଙ୍କ ପରମ୍ପରାରେ ଏହାକୁ ତୁଳୀତଳ୍ପ କୁହାଯାଏ । ଶାବରତନ୍ତ୍ରରେ ନିତେଇ ଧୋବଣୀ ମଧ୍ୟ ଅସରପ ଯନ୍ତ୍ର ଉପରେ ପୂଜା କରୁଥଲେ । ଚୂଡ଼ଙ୍ଗ ପୋଖରୀର ଅଣତୁଠରେ ଦକ୍ଷିଣ ଦିଗକୁ ମୁହଁ କରି ନିତେଇ ଧୋବଣୀ ନୀଳଚକ୍ରକୁ ଏକ ଲୟରେ ଚାହିଁ ରହି ଅସରପ ଉପରକୁ ମହାପ୍ରଭୁଙ୍କୁ ଫୁଲ ମାଧମରେ ବାଳଗୋପାଳ  (ଗୋପୀଜନ) ରୂପରେ ଆବାହନ କରୁଥଲେ  । ନବଜାତକଙ୍କୁ ତୁଳୀ ତଳ୍ପ ଉପରେ ବସାଇବାର ପରମ୍ପରା ହେଉଛି ଅଣସରର ଅସରପ ପରମ୍ପରା । ଏହା ଶ୍ରୀମନ୍ଦିର ସ୍ୱତ୍ୱଲିପି ଲେଖାହେବା ପରେ ଅସରପ ଶବ୍ଦଟି ଅପସର ଭାବେ ବ୍ୟବହାର ହେଇଆସୁଛି । ଦଇତାପତି ସେବକମାନେ ତାଙ୍କ ପରମ୍ପରାର ସେବାରେ ସାବଧାନତାର ସହ ମହାପ୍ରଭୁଙ୍କୁ ତାହା ଉପରେ ବିଜେ କରାଇଥାନ୍ତି ।
ଅରବିନ୍ଦ ଆକାଶ ଜଣେ ଭାରତୀୟ ଅଭିନେତା ଓ ନୃତ୍ୟଶିଳ୍ପୀ ଯିଏକି ଦକ୍ଷିଣ ଭାରତୀୟ କଥାଚିତ୍ର ଜଗତରେ ମୁଖ୍ୟତଃ କାମ କରନ୍ତି । ସେ ୨୦୦୨ ମସିହାରେ ମାଲାୟଲମ କଥାଚିତ୍ର ନନ୍ଦମ୍‌ରେ କୃଷ୍ଣଙ୍କ ଭୂମିକାରେ ଅଭିନୟ କରି କ୍ଷାତି ଲାଭ କରିଥିଲେ । ସେ ମାଲାୟାଲମ୍ ଏବଂ ତାମିଲରେ କିଛି ଦୂରଦର୍ଶନ କାର୍ଯ୍ୟକ୍ରମରେ ବିଚାରପତି ଭାବରେ କାର୍ଯ୍ୟ କରିଛନ୍ତି । ବ୍ୟକ୍ତିଗତ ଜୀବନ ଓ ଶିକ୍ଷା ୨୭ ଫେବୃଆରୀ ୧୯୭୬ରେ ସେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ଜନ୍ମ ପରେ ତାଙ୍କ ପରିବାର ଚେନ୍ନାଇକୁ ଚାଲିଯାଇଥିଲେ । ତାଙ୍କ ମାଆ ତାମିଲ କଥାଚିତ୍ରରେ ଜଣେ ନୃତ୍ୟଶିଳ୍ପୀ ଥିଲେ । ସେ ଇତିହାସରେ ସ୍ନାତକ ହାସଲ କରିଛନ୍ତି ଏବଂ ଚେନ୍ନାଇର ଆଧୁନିକ ନୃତ୍ୟ ଏକାଡେମୀରୁ ନୃତ୍ୟ ଶିକ୍ଷା ଗ୍ରହଣ କରିଛନ୍ତି । ଅଭିନୟ ଜୀବନ ୨୦୦୧ ମସିହାରେ ସେ କୁଟ୍ଟି ପଦ୍ମିନୀଙ୍କ ପ୍ରଯୋଜନା ସଂସ୍ଥାରେ କାମ କରିବା ପାଇଁ ଚୁକ୍ତି କରିଥିଲେ, ମାତ୍ରା ତାହା ମୁକ୍ତିଲାଭ କରିପାରିନଥିଲା । ତାଙ୍କର ପରବର୍ତ୍ତୀ ପ୍ରସ୍ତାବିତ ଚଳଚ୍ଚିତ୍ର, ଅଗଥିଆନ୍ଙ୍କ କାଦଲ ସମରାଜମ୍ ମଧ୍ୟ ବହୁ ପ୍ରଚାରିତ ପ୍ରକ୍ରିୟା ସତ୍ତ୍ େ ନାଟ୍ୟ ମୁକ୍ତିଲାଭ କରିନଥିଲେ  ଆଧାର ସାଧାରଣ ଆଧାର - - .  " -
ଯୁବରାଜ ସିଂହ  ୧୨ ଡିସେମ୍ବର ୧୯୮୧ ଚଣ୍ଡୀଗଡ଼ର ଏକ ପଞ୍ଜାବୀ ଜାଠ ପରିବାରରେ ଜନ୍ମ । ସେ ଭାରତୀୟ କ୍ରିକେଟର ଏବଂ ପୂର୍ବତନ ଭାରତୀୟ ଦ୍ରୁତ ବୋଲର ଓ ପଞ୍ଜାବୀ ଅଭିନେତା ଯୋଗରାଜ ସିଂହଙ୍କ ପୁଅ ଅଟନ୍ତି । ସେ ଭାରତୀୟ କ୍ରିକେଟ  (ଦିନକିଆ)ଦଳରେ ୨୦୦୦ ମସିହାରେ ସାମିଲ ହେଲେ ଓ ପ୍ରଥମ ଟେଷ୍ଟଦଳରେ ୨୦୦୩ରେ ଖେଳିଥିଲେ  । ସେ ୨୦୦୭-୨୦୦୮ରେ ଭାରତୀୟ ଏକଦିବସୀୟ କ୍ରିକେଟ ଦଳର ଉପଅଧିନାୟକ ଥିଲେ । ସେ ନିଜର ଅଲରାଉଣ୍ଡ ପ୍ରଦର୍ଶନ  (୩୬୨ ରନ୍ ଓ ୧୫ଟି ୱିକେଟ) ପାଇଁ ୨୦୧୧ ଏକଦିବସୀୟ କ୍ରିକେଟ ବିଶ୍ୱକପରେ ମ୍ୟାନ୍ ଅଫ୍ ଦ ଟୁର୍ଣ୍ଣାମେଣ୍ଟ ବିବେଚିତ ହୋଇଥିଲେ  । ସେ ମଧ୍ୟ ଏହି ଟୁର୍ଣ୍ଣାମେଣ୍ଟରେ ୪ ଥର ମ୍ୟାନ୍ ଅଫ୍ ଦ ମ୍ୟାଚ୍ ହୋଇଥିଲେ । ତାଙ୍କର ୨୦୦୭ ମସିହା ୨୦ ୨୦ ବିଶ୍ୱକପରେ ଇଂଲଣ୍ଡ ଦ୍ରୁତ ବୋଲର ଷ୍ଟୁଆର୍ଟ ବ୍ରଡଙ୍କ ଏକ ଓଭରର ୬ଟିଯାକ ବଲରେ ୬ଟି ଛକା ମାରିବାର ରେକର୍ଡ ବି ରହିଛି । ଯୁବରାଜ ୧୯ ବର୍ଷରୁ କମ୍ କୁଚ୍-ବିହାର ଟ୍ରଫିର ଫାଇନାଲ (ବିହାର ବିପକ୍ଷରେ)ରେ ୩୫୮ ରନ୍ କରି ଦୃଷ୍ଟି ଆକର୍ଷଣ କରିଥିଲେ, ସେ ମଧ୍ୟ ଏଥିରେ ପଞ୍ଜାବ ଦଳର ଅଧିନାୟକ ଥିଲେ  । ତାଙ୍କୁ ୨୦୦୦ ମସିହାରେ ଶ୍ରୀଲଙ୍କାରେ ହେବାକୁ ଥିବା ୧୯ ବର୍ଷରୁ କମ୍ ବିଶ୍ୱକପରେ ସାମିଲ କରାଗଲା । ତାଙ୍କୁ ମଧ୍ୟ ୨୦୦୦ ମସିହାରେ ବେଙ୍ଗାଳୁରୁସ୍ଥିତ ଜାତୀୟ କ୍ରିକେଟ ପ୍ରତିଷ୍ଠାନରେ ଭର୍ତ୍ତି ପାଇଁ ବଛା ଯାଇଥିଲେ । ୨୦୧୧ ମସିହାରେ ସେ ଫୁସଫୁସ କର୍କଟ ରୋଗରେ ପୀଡ଼ିତ ହୋଇଥିଲେ, ସଫଳତାର ସହ କର୍କଟ ରୋଗରୁ ବାହାରି ସେ ପୁଣିଥରେ ଆନ୍ତର୍ଜାତିକ କ୍ରିକେଟରେ ୨୦୧୨ ମସିହାରେ ପ୍ରତ୍ୟାବର୍ତ୍ତନ କରିଥିଲେ । ୧୦ ମଇ ୨୦୧୯ ମସିହାରେ ସେ ଆନ୍ତର୍ଜାତିକ କ୍ରିକେଟରୁ ନିଜର ଅବସର ଘୋଷଣା କରିଥିଲେ । ୨୦୧୨ ମସିହାରେ ସେ ଶେଷ ଥର ପାଇଁ ଟେଷ୍ଟ କ୍ରିକେଟ, ୨୦୧୭ ମସିହାରେ ଶେଷଥର ପାଇଁ ଭାରତ ପକ୍ଷରୁ ପ୍ରତିଧ୍ୱନିତ୍ବ କରିଥିଲେ । ଯୁବରାଜ ଏବଂ ଓଡ଼ିଶା ୧୯୯୭ ମସିହା ଫେବୃୟାରୀ ମାସ ୮ ତାରିଖରେ ଯୁବରାଜ ତାଙ୍କର ପ୍ରଥମ ଶ୍ରେଣୀ ପଦାର୍ପଣ ଓଡ଼ିଶା ବିପକ୍ଷରେ ମୋହାଲିଠାରେ ଖେଳି ଆରମ୍ଭ କରିଥିଲେ । କଟକର ବାରବାଟୀ ଷ୍ଟାଡିୟମରେ ସେ ମୋଟ ୫ଟି ମ୍ୟାଚ ଖେଳିଥିଲେ । ଏଥିମଧ୍ୟରୁ ୨୦୧୭ ମସିହାରେ ଇଂଲଣ୍ଡ ବିପକ୍ଷରେ ଖେଳିଥିବା ୧୫୦ ରନ ତାଙ୍କର ଅନେକ ଶ୍ରେଷ୍ଠ ପ୍ରଦର୍ଶନ ମଧ୍ୟରୁ ଗୋଟିଏ । ଏହି ପାଞ୍ଚଟି ମ୍ୟାଚ ମଧ୍ୟରୁ ଭାରତ ୪ଟି ମ୍ୟାଚରେ ଜିତିଥିଲା । କୃତିତ୍ୱ ସେ ୧୪ ବର୍ଷ କମ ରୋଲର ସ୍କାଟିଙ୍ଗ ଚମ୍ପିୟନସିପ ଜିତିଥିଲେ । ସେ ଉପରାଷ୍ଟ୍ରପତିଙ୍କଠାରୁ 911 ପୁରସ୍କାର ପାଇଥିଲେ । ଆଇସିସି 20ବିଶ୍ୱକପ । ସେ ବିଶ୍ୱରେ ପ୍ରଥମ ଖେଳାଳି ଭାବେ ୨୦୧୧ ବିଶ୍ୱକପରେ ୩୦୦ ରନରୁ ଉର୍ଦ୍ଧ କରିବା ସହ ୧୫ଟି ୱିକେଟ ନେଇଥିଲେ । ରାଷ୍ଟ୍ରପତିଙ୍କଠାରୁ ସେ ୨୦୧୨ରେ ଅର୍ଜୁନ ପୁରସ୍କାର ପାଇଥିଲେ । ୨୦୧୪ରେ ସେ ପଦ୍ମଶ୍ରୀ ପୁରସ୍କାର ପାଇଥିଲେ ।
ସେଭଏମଲାକ ‌‌୨୦୧୧ ଟୋହୋକୁ ଭୂମିକମ୍ପ ଓ ସୁନାମିର ପ୍ରତିକ୍ରିୟାରେ ତିଆରି ଏକ ଉଇକି ଯାହା ସଂଗ୍ରହାଳୟ, ପାଠାଗାର, ଆର୍କାଇଭ ଓ କମ୍ୟୁନିଟି ସେଣ୍ଟର ଆଦିର ସୁରକ୍ଷା ପାଇଁ ଗଢ଼ାଯାଇଛି । ପ୍ରାକୃତିକ ବିପଦ ସଙ୍କୁଳ ସ୍ଥାନମାନଙ୍କରେ ପାଠାଗାରାଆଦିର ସୁରକ୍ଷା ନିମନ୍ତେ ମିଆଗି ପ୍ରିଫେକଚର ପାଠାଗାର ଗବେଷକମାନଙ୍କଦ୍ୱାରା ଆଲୋଚିତ ହୋଇଥିଲା । ଦିସେମ୍ବର ୨୦୧୧ ବେଳକୁ ଏହି ଉଇକିରେ ୧୯୫୦୦ ଗୋଟି ସୁବିଧା ସୁଯୋଗ, ୨୪,୩୦୦ ପୃଷ୍ଠା ଥିଲା ଓ ପାଖାପାଖି ୩୦୦ ସମ୍ପାଦକ ୧୦୧,୨୦୦ ସଂଖ୍ୟକ ସମ୍ପାଦନା କରିଥିଲେ । ଏହି ଉଇକିଟି ସେମାଣ୍ଟିକ ମିଡ଼ିଆଉଇକି ବ୍ୟବ‌ହାର କରି ତିଆରି କରାଯାଇଛି ଓ ଜୁନ ୨୦୧୧ର ଏ ବର୍ଷର ସେମାଣ୍ଟିକ ମିଡ଼ିଆଉଇକି ଭାବେ ବଛାଯାଇଛି । ୨୦୧୩ ଉଇକିମାନିଆର ପ୍ରାରମ୍ଭିକ କାର୍ଯ୍ୟକ୍ରମରେ ମାକାତୋ ଓକାମୋଟୋ ସେଭଏମଲାକ ବାବଦରେ ବର୍ଣ୍ଣନା କରିଥିଲେ ।
ଅମୋଲ ପାଲେକର  ( ଜନ୍ମ 24 ନଭେନବର , 1944 ) ଜଣେ ଭାରତୀୟ ଚିତ୍ରଭିନେତା , ନେରଦେଶକ ରଥା ଚିତ୍ର ନିର୍ମାତା  । ସେ ଉଭୟ ହିନ୍ଦୀ ଓ ମରାଠି ସିନେମାରେ ବହୁଳ ପରିଚିତ । ତାଙ୍କର ବୈଶିଷ୍ୟ ହେଲା ତାଙ୍କର ଅନେକ ଚିତ୍ର ଗତାନୁଗତିକ ଭାବସାୟିକ ଚିତ୍ରଠାରୁ ଭିନ୍ନ ଓ ସେଥିରେ ସାଧାରଣ ମଣିଷର ର ଚରିତ୍ର ହିଁ ପରଦାରେ ପ୍ରତିଫଳିତ ହେଇଥାଏ ।
କାତ୍ୟାୟିନୀ ହେଉଛନ୍ତି ନବଦୁର୍ଗାଙ୍କ ଷଷ୍ଠ ଅବତାର । ନବରାତ୍ର ସମୟରେ କାତ୍ୟାୟିନୀ ରୂପରେ ହିନ୍ଦୁ ଶକ୍ତି ଦେବୀ ପାର୍ବତୀଙ୍କ ଆରାଧନା କରାଯାଇଥାଏ । ଶକ୍ତି ଉପାସନା କ୍ଷେତ୍ରରେ କାତ୍ୟାୟିନୀଙ୍କୁ ଶକ୍ତିର ଅବତାର ଦେବୀ ରୂପରେ ବିକଟାଳ ତଥା ଶକ୍ତିମୟୀ ରୂପରେ ଭଦ୍ରକାଳୀ ଓ ଚନ୍ଦ୍ରିକା ଅବତାରରେ ଉପାସନା କରାଯାଇଥାଏ । ଖ୍ରୀଷ୍ଟ ପୂର୍ବ ୨ୟ ଶତାବ୍ଦୀରେ ରଚିତ ପତଞ୍ଜଳିଙ୍କ ମହାଭାଷ୍ୟରେ ଏହା ଉଲ୍ଲିଖିତ ରହିଛି । ଯଦୁର୍ବେଦ ସ୍କନ୍ଧ ପୁରାଣରେ ଅରଣ୍ୟକଖଣ୍ଡରେ କାତ୍ୟାୟିନୀଙ୍କ ବିଷୟରେ ବର୍ଣ୍ଣନା ରହିଛି । ସେଥିରେ କାତ୍ୟାୟିନୀ ଦେବତାମାନଙ୍କ କ୍ରୋଧରୁ ଆପେ ଆପେ ସୃଷ୍ଟି ହେଇଥିବା କଥା ଜଣାପଡେ । ଦାନବ ମହିଷାସୁରକୁ ବଧ ପାଇଁ ଦେବତାମାନେ ତାଙ୍କୁ ସୃଷ୍ଟି କରିଥିଲେ । ସେ ଦେବୀ ପାର୍ବତୀଙ୍କ ସିଂହ ବାହନ ଆରୋହଣ କରି ମହିଷାସୁରକୁ ବଧ କରିଥିଲେ ଏବଂ ଏହି ବିଜଯ ଉତ୍ସବ ସମୟକୁ ବିଜୟାଦଶମୀ ବା ଦୁର୍ଗାପୂଜା ଭାବରେ ପାଳନ କରାଯାଏ । ପ୍ରାଚୀନ ବିଦ୍ୱାନ ମାର୍କଣ୍ଡେୟ ଋଷିଙ୍କଦ୍ୱାରା ୪୦୦/୫୦୦ ମସିହାରେ ରଚିତ ସଂସୃତ ମହାକାବ୍ୟର  'ଦେବୀ ଭାଗବତ ପୁରାଣ ଓ ଦେବୀ ମାହାତ୍ମ୍ୟମ ଖଣ୍ଡରେ କାତ୍ୟାୟିନୀଙ୍କ ଉପରେ ବିଶଦ ବର୍ଣ୍ଣନା ରହିଛି । ତାଙ୍କର ଉପସ୍ଥିତିର ପ୍ରଭାବ ବୌଦ୍ଧ ଓ ଜୈନ ତଥା ତାନ୍ତ୍ରିକ ଲିପି ମାନଙ୍କରେ ମଧ୍ୟ ଦେଖିବାକୁ ମିଳେ । ୧୦ମ ଶତାବ୍ଦୀରେ ଲିଖିତ କାଳୀକା-ପୁରାଣରେ ଉଡ୍ଡୀଯାନ ବା ଉଡ୍ରଦେଶ  ( ପ୍ରାଚୀନ ଓଡ଼ିଶା )କୁ ମହାଦେବୀ କାତ୍ୟାୟିନୀ ଓ ଭଗବାନ ଜଗନ୍ନାଥଙ୍କ ଆସ୍ଥାନ ବୋଲି ଉଲ୍ଲିଖିତ ରହିଛି  । ହିନ୍ଦୁ ଯୋଗ ଓ ତନ୍ତ୍ର ସାଧନାରେ କାତ୍ୟାୟନୀଙ୍କୁ ଷଷ୍ଠ ଅଜ୍ନ ଚକ୍ର ବା ତୃତୀୟ ନୟନ ଚକ୍ର ହିସାବରେ ଗ୍ରହଣ କରି ତାଙ୍କର ଆଶିଷ ଭିକ୍ଷ୍ୟା କରାଯାଇଥାଏ । ପୌରାଣିକ ଗାଥା ପୁରାତନ ଲୋକ କଥା ହିସାବରେ କାତ୍ୟାୟିନୀ, କାତ୍ୟାୟନ ଋଷିଙ୍କ ଝିଅ ହିସାବରେ ଜନ୍ମ ହେଇଥିଲେ । କିନ୍ତୁ କାଳିକା ପୁରାଣରେ ଋଷି କାତ୍ୟାୟନ ପ୍ରଥମେ ତାଙ୍କୁ ଦେବୀ ଭାବରେ ଉପାସନା କରିଥିବାରୁ ତାଙ୍କୁ କାତ୍ୟାୟିନୀ ନାମରେ ପରିଚିତି ମିଳିଥିଲା । ସେ ଯାହା ହଉ ସେ ମା ଦୁର୍ଗାଙ୍କ ଅବତାର ଭାବରେ ନବରାତ୍ରର ଷଷ୍ଠ ଦିବସରେ ପୂଜିତ ହୁଅନ୍ତି । ବାମନ ପୁରାଣରେ ମଧ୍ୟ କାତ୍ୟାୟିନୀଙ୍କ ସୃଷ୍ଟି ବିଷୟରେ ବିଶଦ ବର୍ଣ୍ଣନା ରହିଛି । ଦାନବ ମହିଷାସୁରର ଅତ୍ୟାଚାର ପୃଥିବୀର ସାଧୁ ସନ୍ଥ ତଥା ସାଧାରଣ ଲୋକଙ୍କ ଉପରେ ଅସହ୍ୟ ହେଇଯିବାରୁ ଦେବତାମାନେ ଭଗବାନ ବିଷ୍ଣୁଙ୍କୁ ଏହାର ପ୍ରତିକାର ପାଇଁ ଅନୁରୋଧ କଲେ । ଭଗବାନ ବିଷ୍ଣୁ , ବ୍ରହ୍ମା , ଶିବ ତଥା ଅନ୍ୟ ମୁଖ୍ୟ ଦେବତାମାନଙ୍କୁ ଡକାଇ ସେମାନଙ୍କ ସମ୍ମିଳିତ ଶକ୍ତି ନୟନର ପ୍ରଖର ଜ୍ୱଳିତ ଶିଖା ହିସାବରେ ପ୍ରେରଣ କରି କାତ୍ୟାୟିନୀଙ୍କ ସୃଷ୍ଟି କଲେ । ସହସ୍ର ସୂର୍ଯ୍ୟର ତେଜ ପାଇବା ସହ ସେ ୧୮ଟି ହାତ ମଧ୍ୟ ପାଇଲେ । ଭଗବାନ ବିଷ୍ଣୁ ତାଙ୍କର ସୁଦର୍ଶନ ଚକ୍ର , ଶିବ ତାଙ୍କର ତ୍ରିଶୂଳ , ବରୁଣ ତାଙ୍କର ଶଙ୍ଖ , ଅଗ୍ନି ଦେବ ତାଙ୍କର ଶିଖା , ବାୟୁଦେବତା ତାଙ୍କର ବତାଶ , ଏହିପରି ସମସ୍ତ ଦେବ ଦେବୀ ତାଙ୍କର ଶକ୍ତି ବା ଅସ୍ର କାତ୍ୟାୟନୀଙ୍କୁ ପ୍ରଦାନ କାଲେ । ଏହି ସବୁ ଶକ୍ତି ବଳରେ ବଳୀୟାନ ହେଇ କାତ୍ୟାୟନୀ ଅସୁର ମାନଙ୍କ ରାଜା ମହିଷାସୁର ସାଙ୍ଗରେ ଯୁଦ୍ଧ କଲେ ଓ ତାଙ୍କୁ ପରାସ୍ତ କରି ବଧ କଲେ । ଆରାଧନା ଭାଗବତ ପୁରାଣ ବର୍ଣ୍ଣନା ଅନୁସାରେ କାତ୍ୟାୟିନୀଙ୍କ ଉପାସନା ରାମାୟଣ ସମୟରେ ମଧ୍ୟ ମାର୍ଗଶିର ମାସରେ ହଉଥିଲା । ଭଗବାନ ଶ୍ରୀକୃଷ୍ଣ ଅବତାରରେ ଥିଲା ସମୟରେ ଗୋପପୁରରେ ମଧ୍ୟ ମା ' ଦୂର୍ଗାଙ୍କୁ ପୂଜା କରାଯାଉଥିଲା ।
ସିଲିଆକ୍ ଡିଜିଜ୍ ବା ସିଲିଆକ୍ ରୋଗ  (ଇଂରାଜୀ ଭାଷାରେ , ବା ) ଏକ ଅଟୋଇମ୍ମ୍ୟୁନ୍ ରୋଗ ଯାହା ଜେନେଟିକ୍ ସମ୍ବେଦନଶୀଳ ଲୋକଙ୍କର ଅନ୍ତନଳୀକୁ ଆକ୍ରମଣ କରେ  । ତରଳ ଝାଡ଼ା, ପେଟ ଫୁଲା, କୁଅବଶୋଷଣ, ଅରୁଚି ଇତ୍ୟାଦି ସାଧାରଣ ଲକ୍ଷଣମାନ ଏହି ରୋଗରେ ଦେଖାଯାଏ ଓ ପିଲାମାନଙ୍କର ସାଧାରଣ ବିକାଶ ସାଧନ ହୁଏ ନାହିଁ । ଏହି ରୋଗ ସାଧାରଣତଃ ୬ମାସରୁ ୨ ବର୍ଷ ବୟସ ମଧ୍ୟରେ ଆରମ୍ଭ ହୁଏ । ଅସାଧାରଣ ଲକ୍ଷଣମାନ ୨ ବର୍ଷ ବୟସରୁ ଉର୍ଦ୍ଧ୍ୱ ପିଲାଙ୍କୁ ହୁଏ । ପାକସ୍ଥଳୀ ଅନ୍ତନଳୀ ଲକ୍ଷଣ ଅତି ସାମାନ୍ୟ ଦେଖାଯାଏ ବା ଆଦୌ ଦେଖାଯାଏ ନାହିଁ, ବିଭିନ୍ନ ଅଙ୍ଗ ପ୍ରତ୍ୟଙ୍ଗର ଦୈହିକ ବେମାରୀ ହୁଏ ବା କିଛି ସ୍ପଷ୍ଟ ଲକ୍ଷଣ ଦେଖାଯାଏ ନାହିଁ । ସିଲିଆକ୍ ଡିଜିଜ୍ ପ୍ରଥମେ ପିଲାମାନଙ୍କଠାରେ ହେଉଥିବା ଦେଖାଯାଉଥିଲା କିନ୍ତୁ ଏହା ଯେ କୌଣସି ବୟସରେ ହୋଇପାରେ । ଅନ୍ୟାନ୍ୟ ଅଟୋଇମ୍ମ୍ୟୁନ୍ ରୋଗ ଯଥା:- ମଧୁମେହ ଟାଇପ ୧, ଥାଇରଏଡ ପ୍ରଦାହ ଏହି ରୋଗ ସ‌ହିତ ଥାଇପାରେ । ଗ‌ହମ, ବାର୍ଲି ଓ ରାୟେରେ   ଥିବ ଗ୍ଲୁଟେନ ନାମକ ପଦାର୍ଥ ସ‌ହିତ ପ୍ରତିକ୍ରିୟା ଫଳରେ ସିଲିଆକ୍ ଡିଜିଜ୍ ସୃଷ୍ଟି ହୁଏ । ମଧ୍ୟମ ପରିମାଣର ଅପମିଶ୍ରଣ ରହିତ ଓଟ ଓ ଅନ୍ୟାନ୍ୟ ଗ୍ଲୁଟେନ ମିଶ୍ରିତ ପଦାର୍ଥ ଖାଇଲେ ସ‌ହ୍ୟ କରିହୁଏ, କିନ୍ତୁ କେଉଁ ଧରଣର ବା ଟାଇପର ଖାଦ୍ୟ, ତାହା ଉପରେ ନିର୍ଭର କରେ । ଗ୍ଲୁଟେନ ସଂସ୍ପର୍ଶରେ ଆସିଲେ ଦେହରେ ଅସାଧାରଣ ଇମ୍ମ୍ୟୁନ୍ ପ୍ରତିକ୍ରିୟା ସୃଷ୍ଟି ହୁଏ ଯାହା ଯୋଗୁ ଅନେକ ପ୍ରକାର ଅଟୋଆଣ୍ଟିବଡି ତିଆରି ହୋଇଯାଏ ଯାହା ଦେହର ଅନେକ ଅଙ୍ଗମାନଙ୍କୁ ଆକ୍ରମଣ କରନ୍ତି । କ୍ଷୁଦ୍ରାନ୍ତ୍ରରେ ଏଥି ଯୋଗୁ ପ୍ରଦାହ ସୃଷ୍ଟି ହୋଇ କ୍ଷୁଦ୍ରାନ୍ତ୍ର ଅଙ୍କୁର ବା ଭିଲାଇମାନଙ୍କର ଅପୁଷ୍ଟି ବା ଭିଲାଇ ଆଟ୍ରୋଫି ହୋଇଯାଏ । ଏହାଦ୍ୱାରା ପୋଷକମାନଙ୍କର ଅବଶୋଷଣ ହୋଇ ନ ପାରି ପରିଶେଷରେ ଆନିମିଆ ହୁଏ । ରକ୍ତର ଆଣ୍ଟିବଡି ପରୀକ୍ଷା, ଅନ୍ତନଳୀ ବାୟୋପ୍ସି ଓ ଜେନେଟକ ପରୀକ୍ଷା କରି ଏହି ରୋଗ ନିର୍ଣ୍ଣୟ କରାଯାଏ । ଏହି ପରୀକ୍ଷା ସର୍ବଦା ଅତି ସରଳ ନୁହେଁ, ରକ୍ତର ଅଟୋଆଣ୍ଟିବଡି ପରୀକ୍ଷା ଅଧିକାଂଶ ସମୟରେ ବିଯୁକ୍ତାତ୍ମକ ଥାଏ । ଓ ଅନେକ ଲୋକଙ୍କର ସାଧାରଣ ଅଙ୍କୁର ଥାଇ ଅତ୍ୟଳ୍ପ ଅନ୍ତନଳୀ ପରିବର୍ତ୍ତନ ଦେଖାଯାଏ । ଲୋକମାନଙ୍କର ବିଭିନ୍ନ ପ୍ରକାର ଲକ୍ଷଣ ଥାଏ ଓ ବର୍ଷ ବର୍ଷ ଧରି ପରୀକ୍ଷା ପରେ ରୋଗ ନିର୍ଣ୍ଣୟ ସମ୍ଭବ ହୁଏ । ଅଧୁନା ଅନେକ ଲୋକଙ୍କର ସ୍କ୍ରିନିଙ୍ଗ କଲାବେଳେ ଏହି ଲକ୍ଷଣ ବିହୀନ ରୋଗ ଚିହ୍ନଟ ହେଉଛି । ଏହି ରୋଗଟି ସ୍ଥାୟୀ ପ୍ରୋଟିନ ଅସ‌ହ୍ୟତାରୁ ସୃଷ୍ଟି ହେଉଥିଲେ ମଧ୍ୟ ଏହାକୁ ଗ‌ହମ ଆଲର୍ଜି ଶ୍ରେଣୀର ରୋଗମାନଙ୍କଠାରୁ ପୃଥକ୍ ରଖାଯାଇଛି । ଗ୍ଲୁଟେନ ନଥିବା ଖାଦ୍ୟ ଖାଇବା ହିଁ ଏହାର ଏକମାତ୍ର ପ୍ରଭାବୀ ଚିକିତ୍ସା ଯାହା ଫଳରେ ଅନ୍ତନଳୀ ଝିଲ୍ଲୀ ଆରୋଗ୍ୟ ଲାଭ କରେ, ଲକ୍ଷଣ ଦୂର ହୁଏ ଓ ଅଧିକାଂଶ ଲୋକଙ୍କର ରୋଗ ଜଟିଳ ହୁଏ ନାହିଁ । ଚିକିତ୍ସିତ ନହେଲେ ଲିମ୍ଫୋମା ଭଳି କର୍କଟ ରୋଗ ସୃଷ୍ଟି ହୋଇପାରେ ଓ ଶୀଘ୍ର ମୃତ୍ୟୁ ହୋଇପାରେ । ବିଭିନ୍ନ ସ୍ଥାନରେ ଏହି ଜଟିଳତା ହାର ଅଲଗା ରହେ; ଏହା ୧:୪୦ରୁ ୧:୩୦୦ ହୋଇପାରେ ଓ ହାରାହାରି ୧:୧୦୦ରୁ ୧:୧୭୦ ଥାଏ । ବିକଶିତ ଦେଶମାନଙ୍କରେ ୬ରୁ ୫ କେଶ୍  (୮୩%) ଚିହ୍ନଟ ହୋଇପାରେ ନାହିଁ କାରଣ ଅନେକ କ୍ଷେତ୍ରରେ ଅନିୟମିତ, ସ୍ୱଳ୍ପ ବା ଆଦୌ ଲକ୍ଷଣ ନଥାଏ  । ମହିଳାମାନଙ୍କର ପୁରୁଷଙ୍କ ଅପେକ୍ଷା ସାମାନ୍ୟ ଅଧିକ ଏହି ରୋଗ ହୁଏ । ସିଲିଆକ୍ ଶବ୍ଦଟି ଗ୍ରୀକ୍ ଭାଷାର କଏଲିଆକସ୍   ର ,  " "  ଶବ୍ଦରୁ ନିଆଯାଇଛି ଓ ଊନବିଂଶ ଶତାବ୍ଦୀରେ ଏହାର ପରିଚୟ ମିଳିଥିଲା ଯାହା ଆରେଟେଅସ୍ ଅଫ କାପ୍ପାଡୋସିଆଙ୍କ   ଲିଖିତ ରୋଗ ବର୍ଣ୍ଣନା ବୋଲି ଧରାଯାଉଛି ।
ଲଭ୍ ପ୍ରମିଜ୍, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଜୟା ବିଶ୍ୱାସ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ସନ୍ତୋଷ ବିଶ୍ୱାଳ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଉଭୟ ଜୟା ଏବଂ ରାକେଶ ଏହି କଥାଚିତ୍ରଟିର ନୃତ୍ୟ ନିର୍ଦ୍ଦେଶନା ଦେଇଛନ୍ତି । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାକେଶ ଦେଓ ଏବଂ ଜୟା ବିଶ୍ୱାସ । ଜୟା ଜଣେ ନୃତ୍ୟଗୁରୁ ଭାବରେ ପୂର୍ବରୁ କିଛି ଓଡ଼ିଆ ଚଳଚ୍ଚିତ୍ରରେ କାର୍ଯ୍ୟ କରିଥିଲେ ଏବଂ ଓଡ଼ିଆ କଥାଚିତ୍ର ଚୁପ୍ କିଏ ଆସୁଛିରେ ମଧ୍ୟ ଅଭିନୟ କରିଥିଲେ । ଏହିସ‌ହ ସେ ସାର୍ଥକ ଟିଭିରେ ପ୍ରସାରିତ ନୃତ୍ୟଭିତ୍ତିକ କାର୍ଯ୍ୟକ୍ରମ ଡ୍ୟାନ୍ସ ଓଡ଼ିଶା ଡ୍ୟାନ୍ସରେ ମଧ୍ୟ ବିଚାରିକା ଭାବରେ ହରିହର ଦାସ ଏବଂ ଶାଶ୍ୱତ ଯୋଶୀଙ୍କ ସ‌ହ ପୂର୍ବରୁ କାର୍ଯ୍ୟ କରିଥିଲେ । ମନୋଜ ମିଶ୍ର, ଉଷସୀ ମିଶ୍ର, ଜ୍ୟୋତି, ବିଶ୍ୱ ଆଦି କଳାକାମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରାକେଶ ଦେଓ ଜୟା ବିଶ୍ୱାସ ମନୋଜ ମିଶ୍ର ଉଷସୀ ମିଶ୍ର ଜ୍ୟୋତି ବିଶ୍ୱ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଓ ସୁବ୍ରତ ସ୍ୱାଇଁ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଆଶୁତୋଷ, ସବିଶେଷ, ଦୀପ୍ତିରେଖା ପାଢ଼ୀ, ଲୋପାମୁଦ୍ରା, ବିଶ୍ୱଜିତ ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସର୍ବେଶ୍ୱର ଭୋଇ  (ଜନ୍ମ: ୧୭ ଫେବୃଆରୀ ୧୯୮୨) ଜଣେ ସମ୍ବଲପୁରୀ ଲୋକଗୀତ ଗାୟକ  । ୨୦୧୪ ମସିହାରେ ଜାତୀୟ ଚଳଚ୍ଚିତ୍ର ପୁରସ୍କାର ଜିତିଥିବା ସମ୍ବଲପୁରୀ କଥାଚିତ୍ର ଆଦିମ ବିଚାରରେ ସେ ଲିକ୍ରି ଝିକ୍ରି ଏବଂ ଲାଲ ଝର ଝର ଗୀତ ଗାଇଥିଲେ । ସଂକ୍ଷିପ୍ତ ଜୀବନୀ ସେ ୧୯୮୨ ମସିହାରେ କଳାହାଣ୍ଡି ଜିଲ୍ଲାର ନର୍ଲାସ୍ଥିତ ରଖପୁର ଗ୍ରାମର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୁରୁଷୋତ୍ତମ ଭୋଇ ଏବଂ ମାଆଙ୍କ ନାମ ପାନ ଭୋଇ । ସେ ନର୍ଲା ପଞ୍ଚାୟତସମିତି ଉଚ୍ଚ ବିଦ୍ୟାଳୟରୁ ମାଟ୍ରିକ୍ ପାସ୍ କରିବା ପରେ ଭବାନୀପାଟଣାସ୍ଥିତ ସରକାରୀ ଅଟୋନମସ୍ କଲେଜରୁ ସ୍ନାତକ କରିଥିଲେ । ସେ ସ୍ନାତକ କରିବା ସମୟରେ ୨୦୦୨ ମସିହାରେ ସେ ମହାବିଦ ସାଂସ୍କୃତି ଅନୁଷ୍ଠାନର ଏକ ପ୍ରତିଯୋଗିତାରେ ଗୀତ ଗାଇ ବିଜୟୀ ହୋଇଥିଲା । ୨୦୦୬ ମସିହାରେ ସେ ପ୍ରଥମେ ଗୁରୁ କରୁଣାକର ଦାଶଙ୍କଠାରୁ ଓ ପରେ ଗୁରୁ ସନ୍ତୋଷ କୁମାର ଦାସଙ୍କ ଓଡ଼ିଶୀ ସଙ୍ଗୀତ ଶିକ୍ଷା କରିଥିଲେ । ସର୍ବେଶ୍ୱରଙ୍କ ପତ୍ନୀ ବିଷ୍ଣୁପ୍ରିୟା ଗହିର ଜଣେ ଲୋକ କଳାକାର । ତାଙ୍କ ପୁତ୍ରଙ୍କ ନାମ ଭୋଳେଶ୍ୱର ଭୋଇ । ପୁରସ୍କାର ସମ୍ବଲପୁରୀ ଲୋକ ନୃତ୍ୟ ଓ ଗୀତରେ ତାଙ୍କର ଅବଦାନ ପାଇଁ ସଙ୍ଗୀତ ନାଟକ ଏକାଡେମୀଦ୍ୱାରା ୨୦୧୭ ମସିହାରେ ତାଙ୍କୁ ଉତ୍ସାଦ ବିସ୍ମିଲା ଅଲ୍ଲୀ ଖାନ୍ ଯୁବ ପୁରସ୍କାର ପ୍ରଦାନ କରାଯାଇଥିଲା ।
ମହାପ୍ରଭୁଙ୍କ ବେଶ ମଧ୍ୟରେ ବଣଭୋଜି ବେଶ ଅନ୍ୟତମ । ଏହି ବେଶ ଭଗବାନ ଶ୍ରୀକୃଷ୍ଣଙ୍କ ଜନ୍ମ ଉତ୍ସବ ବା ନନ୍ଦୋତ୍ସବର ପରଦିନ ଅନୁଷ୍ଠିତ ହେଇଥାଏ । ଏହି ବେଶପୂର୍ବରୁ ମହାପ୍ରଭୁଙ୍କ କୋଳି ବିକା ନୀତି ସମ୍ପନ୍ନ ହେଇଥାଏ । ଏହା ସହ ଠାକୁରମାନେ ବକାସୁର ଓ ଅଘାସୁର ବଧ କରିଥାଆନ୍ତି । ଏହି ଉତ୍ସବର ସ୍ୱତନ୍ତ୍ର ନୀତି ମୁତାବକ ମଧ୍ୟାହ୍ନ ଧୂପ ବେଶରେ ବଡ଼ ଠାକୁର ଏବଂ ପ୍ରଭୁ ଶ୍ରୀଜଗନ୍ନାଥଙ୍କୁ ଦୁଇଟି ଆଜ୍ଞାମାଳ ଲାଗି ହୋଇଥାଏ । ମଧ୍ୟାହ୍ନ ଧୂପ ପରେ ଦକ୍ଷିଣ ଘରୁ ରାମକୃଷ୍ଣଙ୍କୁ ଆଣି ସିଂହାସନରେ ବିଜେ କରାଯାଇଥାଏ । ବିମାନ ବଡୁ ସେବକ ପାଲିଙ୍କିକୁ ନେଇ ବଡ଼ଛତା ମଠ ଆଖଡ଼ା ପାଖ କାଠ ସିଂହାସନରେ ବିଜେ କରାଇଥାନ୍ତି । ଏହି ମଠ ସମ୍ମୁଖରେ ଜଣେ ଲୋକ ଶବରୁଣୀ ବେଶରେ ନଡି଼ଆ, କୋଳି ଧରି ଥାଏ । ଏଠାରୁ ଭିତରଚ୍ଛୁ ମହାପାତ୍ରେ ଶବରୁଣୀଠାରୁ କୋଳିନେଇ ରୂପା ପିଙ୍ଗଣରେ ରଖି ମଣୋହି କରିଥାନ୍ତି । ରାମକୃଷ୍ଣ ପାଲିଙ୍କିରେ ବିଜେ ହେବାପରେ ସନ୍ଧ୍ୟାଧୂପରେ ପୁଷ୍ପାଳକମାନେ ବଣଭୋଇ ବେଶ କରିଥାନ୍ତି । ଠାକୁରମାନଙ୍କୁ ପରମ୍ପରା ମୁତାବକ ପେଡ଼ାମାଳ ବି ଲାଗି ହେଇଥାଏ ।
ପାଟନା ହାଇକୋର୍ଟ ହେଉଛି ବିହାର ରାଜ୍ୟ ହାଇକୋର୍ଟ। ଏହା ୩ ଫେବୃଆରୀ ୧୯୧୬ରେ ପ୍ରତିଷ୍ଠିତ ହୋଇଥିଲା ଏବଂ ପରେ ଭାରତ ସରକାର ଅଧିନିୟମ ୧୯୧୫ ଅନୁଯାୟୀ ଅନୁବନ୍ଧିତ ହୋଇଥିଲା। ଭାରତ ବିହାର ରାଜ୍ୟର ପ୍ରଶାସନିକ ରାଜଧାନୀ ପାଟନାରେ ଅବସ୍ଥିତ। କୋର୍ଟର ଇତିହାସ ୨୨ ମାର୍ଚ୍ଚ ୧୯୧୨ରେ ଭାରତର ଗଭର୍ଣ୍ଣର-ଜେନାରେଲଙ୍କଦ୍ୱାରା କୋର୍ଟ ପ୍ରତିଷ୍ଠା ପାଇଁ ଏକ ଘୋଷଣାନାମା ଜାରି କରାୟାଇଥିଲା। ୧୯୧୩ ମସିହା ଡିସେମ୍ବର ୧ ତାରିଖରେ ଭାଇସରୟ ଏବଂ ଭାରତର ଗଭର୍ଣ୍ଣର ଜେନେରାଲ୍ ସାର୍ ଚାର୍ଲସ୍ ହାର୍ଡିଞ୍ଜ୍ ଅଫ୍ ପେନ୍ଶାର୍ସ୍ଟଙ୍କଦ୍ୱାରା ହାଇକୋର୍ଟ ଭବନର ଶିଳାନ୍ୟାସ କରାୟାଇଥିଲା। ୧ ମାର୍ଚ୍ଚ ୧୯୧୬ରେ କାମ ଆରମ୍ଭ ହୋଇଥିଲା। ପାଟନା ହାଇକୋର୍ଟର କୋଠା ସମ୍ପୂର୍ଣ୍ଣ ହେବା ପରେ ସେହି ଭାଇସରୟ ୩ ଫେବୃଆରୀ ୧୯୧୬ରେ ବିଧିବଦ୍ଧ ଭାବେ ଖୋଲିଥିଲେ। ଏଡ୍ୱାର୍ଡ ମେନାର୍ଡ ଡେସ ଚାମ୍ପସ୍ ଚାମିଅର ଏହି କୋର୍ଟର ପ୍ରଥମ ପ୍ରଧାନ ବିଚାରପତି ଥିଲେ। ୧୯୪୮ ମସିହା ଜୁଲାଇ ୨୬ ତାରିଖ ପର୍ଯ୍ୟନ୍ତ ପାଟନା ହାଇକୋର୍ଟ ବିହାର ଓ ଓଡ଼ିଶା ପ୍ରଦେଶର ଅଞ୍ଚଳ ଉପରେ ଅଧିକାର ପ୍ରୟୋଗ କରିଥିଲେ, ଯେତେବେଳେ ଓଡ଼ିଶା ପାଇଁ ଏକ ପୃଥକ ଉଚ୍ଚ ନ୍ୟାୟାଳୟ ଗଠନ କରାଯାଇଥିଲା । ପାଟନା ହାଇକୋର୍ଟ ୧୯୭୨ ମସିହାରେ ରାଞ୍ଚିରେ ସର୍କିଟ୍ ବେଞ୍ଚ ଖୋଲିଥିଲେ। ୧୯୭୬ମସିହାରେ ରାଞ୍ଚିସ୍ଥିତ ପାଟନା ହାଇକୋର୍ଟର ସର୍କିଟ୍ ବେଞ୍ଚସ୍ଥାୟୀ ଖଣ୍ଡପୀଠରେ ପରିଣତ ହୋଇଥିଲା। ୨୦୦୦ ମସିହାରେ ରାଞ୍ଚିସ୍ଥିତ ପାଟନା ହାଇକୋର୍ଟର ସର୍କିଟ ବେଞ୍ଚ ବିହାର ପୁନର୍ଗଠନ ଆଇନ, ୨୦୦୦ ଅନୁଯାୟୀ ନଭେମ୍ବର ୨୦ରେ ଝାଡ଼ଖଣ୍ଡ ହାଇକୋର୍ଟରେ ପରିଣତ ହୋଇଥିଲେ। ୧୮ ଏପ୍ରିଲ ୨୦୧୫ରୁ ପାଟନା ହାଇକୋର୍ଟ ୧୦୦ ବର୍ଷର ପ୍ରତିଷ୍ଠାର ଏକ ଶତବାର୍ଷିକୀ ଉତ୍ସବ ପାଳନ କରିବାକୁ ଯୋଜନା କରିଥିଲେ ଏବଂ ଏହି ଉତ୍ସବକୁ ଭାରତର ରାଷ୍ଟ୍ରପତି ଶ୍ରୀ ପ୍ରଣବ ମୁଖାର୍ଜୀ ଉଦ୍ଘାଟନ କରିଥିଲେ ଏବଂ ବିହାର ଶ୍ରୀ ରାଜ୍ୟପାଳ କେଶରୀ ନାଥ ତ୍ରିପାଠୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ହୋଇଥିଲା; ଭାରତର ପ୍ରଧାନ ବିଚାରପତି ଏଚ୍.ଲ.ଦତ୍ତା ଏବଂ ପାଟନା ହାଇକୋର୍ଟର ପ୍ରଧାନ ବିଚାରପତି ଏଲ୍. ନରସିଂହ ରେଡ୍ଡୀ ଉପସ୍ଥିତ ଥିଲେ । ପାଟନା ହାଇକୋର୍ଟର ବିଶିଷ୍ଟ ବିଚାରପତିମାନେ ମାନ୍ୟବର ଶ୍ରୀମତୀ ଜଷ୍ଟିସ ରେଖା ଦୋଶିତ ପାଟନା ହାଇକୋର୍ଟର ପ୍ରଧାନ ବିଚାରପତି ତଥା ଏହି ପଦବୀରେ ଅବସ୍ଥାପିତ ପ୍ରଥମ ମହିଳା ଥିଲେ। ପାଟଣା ହାଇକୋର୍ଟର ପ୍ରଥମ ପ୍ରଧାନ ବିଚାରପତି ହେଉଛନ୍ତି ମାନ୍ୟବର ସାର୍ ଏଡୱାର୍ଡ ମେନାର୍ଡ ଡେସ୍ ଚାମ୍ପସ୍ ଚାମିର୍। ମାନ୍ୟବର ପଣ୍ଡିତ ଲକ୍ଷ୍ମୀ କାନ୍ତ ଝଆ ସ୍ୱାଧୀନତା ପରେ ପାଟନା ହାଇକୋର୍ଟର ପ୍ରଥମ ଭାରତୀୟ ପ୍ରଧାନ ବିଚାରପତି ଥିଲେ। ମାନ୍ୟବର ପାଟନା ହାଇକୋର୍ଟର ପ୍ରଥମ ନାରୀ ଜଜ୍ ଶ୍ରୀମତୀ ଜଷ୍ଟିସ୍ ପ୍ରଭୁ ସିଂହ ପାଟନା ହାଇକୋର୍ଟ ଏବଂ ଏହାର ରାଞ୍ଚି ବେଞ୍ଚରେ ପ୍ରଥମ ମହିଳା ବିଚାରପତି ହେବାର ଭିନ୍ନତା ରହିଛି। ମାନ୍ୟବର ପାଟନା ହାଇକୋର୍ଟର ଦ୍ୱିତୀୟ ନାରୀ ଜଜ୍ ଶ୍ରୀମତୀ ଜଷ୍ଟିସ୍ ଜିଆନ୍ ସୁଧା ମିଶ୍ର ବିହାରରୁ ଭାରତର ସର୍ବୋଚ୍ଚ ନ୍ୟାୟାଳୟର ପ୍ରଥମ ମହିଳା ବିଚାରପତି ଅଟନ୍ତି। ହାଇକୋର୍ଟ ଭାରତର ଦୁଇ ମୁଖ୍ୟ ବିଚାରପତିଙ୍କୁ ଦେଇଛନ୍ତି ମାନ୍ୟବର ଭାରତର ୬ ତମ ପ୍ରଧାନ ବିଚାରପତି ଶ୍ରୀ ଜଷ୍ଟିସ ଭୁବନେଶ୍ୱର ପ୍ରସାଦ ସିହ୍ନା। ମାନ୍ୟବର ଭାରତର ୨୪ ତମ ପ୍ରଧାନ ବିଚାରପତି ଶ୍ରୀ ଜଷ୍ଟିସ ଲଲିତ ମୋହନ ଶର୍ମା । ବିଚାରପତିମାନେ ନିମ୍ନଲିଖିତମାନେ ଅଦାଲତର ବିଚାରପତି ଭାବରେ କାର୍ଯ୍ୟ କରିଛନ୍ତି ପ୍ରସଂଗ[ସମ୍ପାଦନା]  " " . 2022-05-31.  " " . 2022-05-31.  " - " . 2014-03-14. 14 2014. 2022-08-19.  " " . 2022-08-19.  " " . 2022-08-19.  "
ଡେସିକେଟେଡ ଥାଇରଏଡ ଏକ୍ସଟ୍ରାକ୍ଟ, ଅନ୍ୟ ନାମ ଥାଇରଏଡ୍ ଏକ୍ସଟ୍ରାକ୍ଟ, କୁହାଯାଏ ଯେତେବେଳେ ଥାଇରଏଡ୍ ଗ୍ରନ୍ଥିକୁ ଶୁଖାଯିବା ପରେ ପାଉଡର କରି ଚିକିତ୍ସା ନିମନ୍ତେ ବ୍ୟବ‌ହାର କରାଯାଇଥାଏ । ଏହା ହାଇପୋଥାଇରଏଡିଜିମ୍ ଚିକିତ୍ସା ପାଇଁ ବ୍ୟବହୃତ ହୁଏ । ଲିଭୋଥାଇରକ୍ସିନ ଅପେକ୍ଷା ଏହା କମ୍ ପସନ୍ଦ କରାଯାଏ । ଏହା ପାଟିରେ ଦିଆଯାଏ । ସର୍ବାଧିକ ପ୍ରଭାବ ଘଟିବାକୁ ୩ ସପ୍ତାହ ପର୍ଯ୍ୟନ୍ତ ସମୟ ଲାଗିପାରେ । ଅତ୍ୟଧିକ ମାତ୍ରା ବ୍ୟବ‌ହାର କଲେ ପାର୍ଶ୍ୱ ପ୍ରତିକ୍ରିୟା ହୋଇପାରେ । ଏଥିରେ ଓଜନ ହ୍ରାସ, ଜ୍ୱର, ମୁଣ୍ଡବିନ୍ଧା, ଚିନ୍ତା, ଶୋଇବାରେ ଅସୁବିଧା, ଅନିୟମିତ ହୃତ୍ ସ୍ପନ୍ଦନ ଏବଂ ହୃଦ୍‌ପାତ ହୋଇପାରେ । ଆଲର୍ଜି ପ୍ରତିକ୍ରିୟା ମଧ୍ୟ ହୋଇପାରେ । ଗର୍ଭାବସ୍ଥାରେ ଏବଂ ସ୍ତନ୍ୟପାନ କରାଇବା ସମୟରେ ଏହାର ବ୍ୟବହାର ସାଧାରଣତଃ ନିରାପଦ ଅଟେ । ଉପଯୁକ୍ତ ମାତ୍ରା ସ୍ଥିର କରିବାକୁ ନିୟମିତ ରକ୍ତ ପରୀକ୍ଷା ନିମନ୍ତେ ପରାମର୍ଶ ଦିଆଯାଏ । ଥାଇରଏଡ ଏକ୍ସଟ୍ରାକ୍ଟରେ ଥାଇରକ୍ସିନ  ( 4) ଏବଂ ଟ୍ରାଇଆୟୋଡୋ ଥାଇରୋନିନର  ( 3)ର ମିଶ୍ରଣ ଥାଏ  । ୧୮୦୦ ଶତାବ୍ଦୀର ଶେଷ ଆଡ଼କୁ ଡେସିକେଟେଡ୍ ଥାଇରଏଡ୍ ବ୍ୟବ‌ହାର ଆରମ୍ଭ ହୋଇଛି । ଏହା ସାଧାରଣତ ଘୁଷୁରି, ମେଣ୍ଢା କିମ୍ବା ଗାଈରୁ ତିଆରି ହୋଇଥାଏ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ମାସର ଔଷଧ ପାଇଁ ହୋଲସେଲ ମୂଲ୍ୟ ପ୍ରାୟ ୧୫.୩୦ ଆମେରିକୀୟ ଡଲାର ଅଟେ । ୨୦୧୭ରେ ଯୁକ୍ତରାଷ୍ଟ୍ରରେ ଏହା ୧୩୦ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ପାଞ୍ଚ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା। ୧୯୬୦ ଦଶକରୁ ଏହାର ବ୍ୟବହାର ହ୍ରାସ ପାଇଛି ।